KRIZNA SITUACIJA ZA IRANSKI NUKLEARNI SPORAZUM: Rusi pokušavaju da reše problem, Evropa će ubuduće delovati mimo SAD? | Web-Tribune.com\nHome / TEMA DANA / KRIZNA SITUACIJA ZA IRANSKI NUKLEARNI SPORAZUM: Rusi pokušavaju da reše problem, Evropa će ubuduće delovati mimo SAD?\nKRIZNA SITUACIJA ZA IRANSKI NUKLEARNI SPORAZUM: Rusi pokušavaju da reše problem, Evropa će ubuduće delovati mimo SAD?\nNakon prvih stidljivih evropskih reagovanja na odluku SAD da se povuku iz nuklearnog sporazumasa Iranom, svega nekoliko dana kasnije čule su se mnogo jače i, po postojeći svetski poredak, potencijalno dalekosežnije poruke o potrebi da Evropa svoju sudbinu uzme u svoje ruke.\nTakvu nedvosmislenu poruku je uputila nemačka kancelarka Angela Merkel, lider najmoćnije zemlje u Evropi, koja je i ranije, mada u kontekstu raspodele vojnih troškova, govorila da, kada se radi o bezbednosti, Evropa ne može više da se u potpunosti oslanja na Amerikance. Ta vremena su prošla, izjavila je ona u prisustvu predsednika Francuske, Emanuela Makrona.\nPrethodno su i Merkelova, i Makron, ali i britanska premijerka Tereza Mej, kao lider zemlje koja tradicionalno ima specijalne odnose sa Vašingtonom, doživeli neuspeh u pokušaju da predsednika SAD Donalda Trampa, i lično, odgovore od napuštanja nuklearnog sporazuma.\nNakon završetka Hladnog rata, eventualna nastojanja da Evropa ostvari veću samostalnost u odnosu na SAD na globalnom nivou ograničavala su se na kratkotrajne ambicije pojedinačnih, po pravilu moćnijih evropskih država, koje nisu ugrožavale postojeće jedinstvo.\nMožda najveći izazov u tome bilo je odbijanje Nemaca i Francuza da se pridruže američkom napadu na Irak 2003. godine. I pored žestoke verbalne reakcije Vašingtona, sve je tada ipak ostalo „u okviru porodice“.\nIpak, sadašnja situacija, otvara pitanje daljih koraka na koje su evropske zemlje spremne, ili koje su sposobne da učine.\nPitanje sposobnosti neuvijeno su otvorili i iranski lideri, koji su na poruke da treba sačuvati nuklearni sporazum hladno konstatovali da Evropa ima „ograničenu mogućnost“ za tako nešto.\nZasad je, međutim, pokušaj da se sporazum sa Iranom očuva jedino što Evropljani najavljuju i što mogu da učine.\nSpremnost Evrope da ide i dalje od toga, i da ozbiljno pokuša da preuzme ulogu globalnog lidera – u vojnom i ekonomskom pogledu – biće uskoro stavljena na probu, kao i raspoloženja pojedinih evropskih država.\nBritanija, koja napušta EU, se već zasebno trudi da svoje kompanije koje posluju sa Iranom poštedi američkih sankcija.\nMožda se novi pravac može nazreti i u izjavi predsednika Evropske komisije Žan-Klod Junker koji, i pored zajedničog „fronta“ Zapada prema Rusiji, sada glasno kaže da SAD pod predsednikom Trampom okreću leđa prijateljskoj saradnji i da EU, u ovom trenutku, mora da zameni SAD, „koje su kao međunarodni akter izgubile snagu i zbog toga, dugoročno, uticaj“.\nZARIF U MOSKVI SA LAVROVOM O NUKLEARNOM SPORAZUMU\nRusija i Iran će učiniti sve da bi se spasao iranski nuklearni sporazum nakon prošlonedeljne objave Vašingtona da se povlači iz tog sporazuma, izjavio je danas iranski ministar spoljnih poslova Džavad Zarif.\nZarif je, kako je izvestila agencija RIA, to rekao na sastanku sa ruskim kolegom Sergejom Lavrovom.\nOn je dodao da je Rusija potvrdila spremnost da poštuje iranski nuklearni sporazum, prenosi Rojters.\nLavrov je uoči sastanka izjavio da je odluka Vašingtona da se povuče iz tog sporazuma stvorila „kriznu situaciju“.\nPrevious POSLEDNJA VEST: EU uvela nove sankcije Rusiji…\nNext NEMAČKA BANKA POČELA DA KORISTI BITCOIN ZA POZAJMICE NOVCA: Kada vas „navuku“ na njega, sledi ukidanje svetskih valuta, a onda ćete se sami čipovati kako ne biste umrli od gladi..


Na smotri su se smenjivala udruženja nacionalnih zajednica koja žive u Pančevu, koja su predstavila svoju kulturu, tradicionalne pesme i igre. Tamošnje Mađare predstavljala je pevačka grupa „Pantlika", Mađarskog kulturno-umetničkog društva „Petefi Šandor" iz Pančeva, solo pevačica Marija Kemenj i omladinska folklorna grupa Mađarskog kulturno-umetničkog društva „Tamaši Aron" iz Vojlovice.\nMarta Kerekeš, umetnički rukovodilac Mađarskog kulturno-umetničkog društva „Tamaši Aron" iz Vojlovice: „Ova deca plešu već od predškolskog uzrasta, sa njima se bavimo od samih početaka, sada su već srednjoškolci i studenti, tako da sada već plešu na jednom ozbiljnijem nivou."\nKoreografiju plesova iz Bukovine je sa decom uvežbao Armin Budimlić. Epidemijska situacija je odložila početak uvežbavanja - rekao je Atila Omboli, umetnički rukovodilac Mađarskog kulturno-umetničkog društva „Tamaši Aron" iz Vojlovice. On je dodao: „Dva naporna meseca. Zbog kovida smo imali suženi prostor, ali dva naporna meseca smo redovno vežbali."\nUdruženje „Romaška", koje neguje rusku narodnu tradiciju, osnovano je pre četiri godine i uz podršku svoje matične zemlje, predstavlja sastavni je deo ove multikulturalne zajednice.\nIrina Bogdanović je koreograf i umetnički rukovodilac Ansambla „Romaška" iz Pančeva: „S obzirom na to da tradicija Rusa ovde zaista nije mala, znači sto godina, sad evo sto prva godina od kako su Rusi došli emigracijom, tako da imamo šta da pokažemo, i eto, vrlo nam je drago što smo uspeli da se pokažemo na smotri."\nManifestaciju je otvorio Borislav Vranješ, predsednik Kulturno -prosvetne zajednice Pančeva. On je rekao da su pored folklornih grupa i pevača narodne muzike, ove godine priliku da se predstave dobili i najbolji recitatori.\n„Vidim da ima dosta novih KUD-ova i mislim da smo sada u nekoj novoj eri, kada dolazi do otvaranja nekih novih KUD-ova. Vi ste mogli da vidite ovde prvi put u okviru naše organizacije KUD „Čigra" i „Romaška", koji ranijih godina nisu bili. Eto, to je – da kažemo – neki novi znak da ipak ima nade za amaterizam."\nZa razliku od prethodnih godina, ovogodišnja manifestacija nije imala takmičarski karakter. Smotra je organizovana 58. put.


Dvodnevna sjednica VSTV-a BiH\nVisoko sudsko i tužiteljsko vijeće Bosne i Hercegovine (VSTV BiH) zakazalo je za danas i sutra sjednicu na kojoj će, između ostalog, biti razmatran Nacrt zakona o izmjenama i dopunama Zakona o VSTV-u BiH, kao i Prijedlog izmjena i dopuna Poslovnika VSTV-a.\nNa dnevnom redu sjednice je i Informacija o saradnji sa USAID-ovim Projektom pravosuđa protiv korupcije, odnosno Nacrt programa individualizirane obuke za tužitelje za rad na predmetima visokog nivoa korupcije i organiziranog kriminala.\nTakođer, članovi VSTV-a će razmatrati Smjernice ovog tijela za glavne tužitelje Tužiteljstva BiH, Federalnog tužiteljstva, Republičkog javnog tužiteljstva RS i Tužiteljstva Brčko distrikta BiH radi donošenja općeg obavezujućeg uputstva o obligatornom poštivanju ciljeva i mjera utvrđenih Revidiranom državnom strategijom za rad na predmetima ratnih zločina, kao i odluka, zaključaka i preporuka Nadzornog tijela.\nKako je planirano, na sjednici će biti razmatran Nacrt zakona o zaštiti prava na suđenje u razumnom roku na nivou BiH, te Prijedlog zakona o zaštiti prava na suđenje u razumnom roku Brčko distrikta BiH.\nPrema dnevnom redu, VSTV bi se trebao očitovati i u vezi Informacije o radu Ureda disciplinskog tužioca (UDT) VSTV-a BiH za treći kvartal ove godine.\nIzmeđu ostalog, na dnevnom redu dvodnevne elektronske sjednice su i Prijedlog zakona o Sudskoj policiji Brčko distrikta BiH, kao i konsultacije u vezi izbora direktora Centra za edukaciju sudija i tužitelja FBiH (CESTFBiH), te imenovanja nositelja pravosudnih funkcija u BiH.\nNa temelju odluka o postupanju institucija i o organizaciji rada u svrhu zaštite života i zdravlja za vrijeme trajanja epidemije uzrokovane virusom Covid-19, sjednica VSTV-a BiH bit će održana u elektronskoj formi, putem aplikacije Webex.\nKako Pravilnikom o održavanju elektronskih sjednica nije predviđeno prisustvo javnosti, VSTVBiH nije u mogućnosti osigurati predstavnicima medija direktno praćenje sjednice, te će zaključci sa sjednice biti naknadno objavljeni na web stranici Vijeća.\nU većem dijelu Bosne i Hercegovine umjereno do pretežno oblačno


Na Kosovu aktivno devet požara, najteže na Prokletijama • RTK\nAgencija za upravljanje vanrednim situacijama (AVS) Ministarstva unutrašnjih poslova saopštila je danas da je trenutno na Kosovu aktivno devet požara, od kojih je najteža situacija sa požarom na Prokletijama, u blizini sela Štupelj, na teritoriji opštine Peć.\nU saopštenju se precizira da se broj požara na celoj teritoriji Kosova smanjuje, dok „ozbiljna pretnja i dalje ostaje požar koji je izbio 29. jula u Nacionalnom parku Prokletije, lokacija Štupelj, gde se interveniše bez prekida, ali su vremenski uslovi i izrazito neprikladan teren otežali i ne retko onemogućili reagovanje sa zemlje“.\nKao rezultat toga, AVS u koordinaciji sa Operativnim centrom Ministarstva unutrašnjih poslova zatražila je vazdušnu podršku od KFOR -a i kao rezultat ove saradnje stavljena su na raspolaganje za podršku iz vazduha dva helikoptera, sa mogućnošću da se obezbedi i treći helikopter, dodaje se u saopštenju.\nKako se navodi, zbog jakog vetra situacija se pogoršava, jer se onemogućava intervencija sa zemlje.\nU drugim regionima Kosova situacija je relativno stabilna zahvaljujući angažovanju profesionalnih vatrogasnih i spasilačkih jedinica, kapacitetu i podršci Bezbednosnih snaga Kosova, policije, i KFOR-a iz vazduha.\nTokom proteklih sedam dana na Kosovu je registrovano više od 473 požara.\nOsim požara na Prokletijama, trenutno su aktivni požari i u opštinama Suva Reka i Prizren.\nKamberi: Beograd kriv za situaciju sa tablicama\nVečeras se opraštamo od leta, jesen stiže u 21:21


Američki vojni zvaničnici: Pogrešno smo procenili spemnost avganistanske vojske | Mačva zdravog razuma\nNaslovna Društvo Američki vojni zvaničnici: Pogrešno smo procenili spemnost avganistanske vojske\nAmerički vojni zvaničnici: Pogrešno smo procenili spemnost avganistanske vojske\nU svom prvom svedočenju u Kongresu SAD o burnim poslednjim mesecima rata u Avganistanu, najviši američki vojni zvaničnici priznali su da su pogrešno procenili spremnost avganistanske vojske, i izjavili da su verovali da SAD treba da zadrže bar nekoliko hiljada vojnika u toj zemlji da bi sprečili talibane da brzo preuzmu kontrolu.\nKako prenosi Glas Amerike (VOA), ministar odbrane Lojd Ostin rekao je na pretresu pred senatskim Odborom za oružane snage da je iznenadni kolaps avganistanske vojske potpuno iznenadio Pentagon, i priznao je pogrešne procene situacije u najdužem američkom ratu, uključujući korupciju i opadanje morala među avganistanskim vojnicima.\n„Činjenica da se avganistanska vojska koju smo mi, i naši partneri, obučavali, jednostavno raspala – u nekim slučajevima bez jednog ispaljenog metka – sve nas je iznenadila“, rekao je Ostin.\nNačelnik združenih generalštaba oružanih snaga SAD Mark Mili rekao je da je povlačenje iz Avganistana bilo „logistički uspeh ali strateški neuspeh“.\nNa pretresu je takođe izjavio da je njegovo lično mišljenje bilo da je potrebno najmanje 2.500 vojnika da spreče kolaps vlade u Kabulu.\nOn je svedočio da nije očekivao da će talibani tako brzo preuzeti kontrolu nad zemljom.\nMeđutim, primetio je da je vojska od kraja 2020. upozoravala da bi ubrzano povlačenje – koje ne bi bilo vezano za određene uslove – dovelo do urušavanja avganistanske vojske i vlade.\n„To je bilo pre godinu dana. Moje procene su ostale dosledne“, rekao je Mili.\nGeneral je takođe izjavio da postoji „veoma realna mogućnost“ da će se Al-Kaida ili avganistanski ogranak Islamske države pod upravom talibana ponovo formirati i ojačati u Avganistanu i da će, u narednih 12 do 36 meseci, predstavljati terorističku pretnju za SAD.\nMeđutim, Ostin je stao iza planova Bajdenove administracije da buduće terorističke pretnje grupa kao što su Al-Kaida i Islamska država odvraća napadima dronovima, ili pomoću komandosa iz drugih zemalja.\nGeneral Frenk Mekenzi, koji je kao šef Centralne komande nadzirao povlačenje u poslednjim mesecima rata, rekao je da se slaže s Milijevom procenom.\nObojica nisu želeli da kažu šta su preporučili predsedniku Džou Bajdenu.\nRepublikanski senatori optužili su predsednika Džoa Bajdena da je lagao o tome šta su mu je preporučila vojska, a čak su i Bajdenove demokrate izrazile frustraciju zbog haotičnog povlačenja.\nSenator Džejms Inhof, najviše rangirani republikanac u senatskom Odboru za oružane snage, za problematično povlačenje iz Avganistana je isključivo okrivio Bajdenovu administraciju.\nRekao je da je Bajden kritikovao preporuke svojih vojnih lidera i da su mnogi Amerikanci ostavljeni u Avganistanu posle američkog povlačenja.\nRepublikanska senatorka Džoni Ernst iz Ajove izjavila je da je Bajdenova odluka da nastavi Trampov sporazum sa talibanima o bezuslovnom povlačenju „protraćio američke žrtve zarad jeftine političke pobede“.\nPortparolka Bele kuće Džen Psaki izjavila je u utorak da bi SAD sada bile u ratu sa talibanima da je Vašington ostavio 2.500 vojnika u Avganistanu.\nPsaki je nastojala da pojasni zbog čega, po svemu sudeći, postoji razlika između tvrdnji predsednika Bajdena da nije postojao razdor među njegovim vojnim savetnicima povodom povlačenja, i izjave generala Milija da je američka vojska želele da ostavi jedan kontingent u zemlji.\nPrethodni tekstMlada Slovenka na samrti nakon što je primila vakcinu Johnson&Johnson\nSledeći tekstJutjub blokirao ruski RT u Nemačkoj\nBrazilci neobavešteni, Argentinci obmanuti


MONODERMA vitamin E ampule za lice A10\nCena: 6.94 EUR\nMonoderma E5 ampule za lice\nMonoderma E5 sadrži čist vitamin E - tokoferol, biljnog porekla u koncentraciji 5%, koji deluje odmah nakon primene. Vitamin E je moćan prirodni antioksidant, koji sprečava prekomernu produkciju slobodnih radikala, odgovornih za starenje ćelije. Sprečava starenje kože, kao i foto-starenje ( prekomerno izlaganje kože suncu i česti odlasci u solarijum ). Redovnom primenom, vitamin E smanjuje male bore i prevenira stvaranje mimičnih bora. Koža nakon prve primene vitamina E, postaje mnogo mekša i nalik na somot sa jasnim znacima smanjenja umornog izgleda.\nSadržaj meke kapsule naneti jednom do dva puta dnevno, na odabrane delove kože.\nPakovanje: 10 mekih kapsula po 0.5 ml.


Otvoren bankomat u Sportskoj hali u Padinskoj Skeli - Beogradski Portal\nGrađani Padinske Skele od danas mogu da podižu novac sa bankomata Banke „Poštanska štedionica“ koji je postavljen na objektu Sportske hale u ovom naselju, pored mobilne ekspoziture, koja je od 17. maja na usluzi građanima svakog utorka od 8 do 13 časova.\nPredsednik Gradske opštine Palilula Miroslav Ivanović je rekao prilikom otvaranja bankomata, da je u pitanju još jedna usluga koja će omogućiti građanima da ne gube dragoceno vreme putujući do prvog bankomata u Borči i po 7-8 kilometara.\nIvanović je najavio da će bankomati biti postavljeni u saradnji sa Bankom „Poštanska štedionica“ i u drugim delovima Palilule, gde to građanima bude potrebno.\nPredsednica Udruženja građana „Volim Padinjak“ Milena Šikuljak je zahvalila predsedniku Opštine Palilula Miroslavu Ivanoviću na angažovanju i pomoći u više navrata i iznalaženju rešenja za mnoge njihove potrebe. Zahvalila je i direktoru „Poštanske štedionice“ Bojanu Kekiću što je zajedno sa Opštinom Palilula izašao u susret građanima Padinske Skele.\nBankomat će biti dostupan korisnicima 24 sata, rekla je Sandra Aleksić pomoćnica direktora Sektora za poslovnu mrežu Banke „Poštanska štedionica“.


Radio TV Stara Pazova - Delta otvara fabriku u Pazovi\nDelta otvara fabriku u Pazovi\nKamen temeljac novog Deltinog distributivnog centra postavljen je danas u Industrijskoj zoni u Staroj Pazovi. Kamen temeljac postavili su predsednik Delta Holdinga Miroslav Mišković i predsednik opštine Stara Pazova Đorđe Radinović. Početak izgradnje Deltinog distributivnog centra u Staroj Pazovi unapređuje domaću privredu i pruža mogućnost otvaranja novih radnih mesta. Upravo ovo privredno društvo u narednom periodu planira da otvori oko 400 novih radnih mesta. Posebno treba istaći odličnu saradnju Deltinog distibutivnog centra sa opštinom Stara Pazova koja je dala punu podršku za pokretanje novih poslovnih projekata na svojoj teritoriji.\nTakođe, u cilju privrednog razvitka, rukovodstvo opštine Stara Pazova je u rekordom roku obezbedila je sve potrebne građevinske dozvole kako bi ova vodeća kompanija što pre počela sa gradnjom objekta.


Vučić: Očekujem najplodotvorniju Putinovu posetu do sada - Radio televizija Pančevo\n15. novembra 2018. 15. novembra 2018. 0552\n– Verujem da će njegova poseta do sada biti najplodonosnija i najplodotvornija u smislu i broja sporazuma i sadržine sporazuma, u različitim sferama društvenog života, koje ćemo zajednički da potpišemo – naglasio je Vučić.\n– Još jedanput da se zahvalim i ruskom predsedniku i vama na podršci koju pružate srpskom narodu i Srbiji i u očuvanju njenog teritorijalnog integriteta i što podražavate naše napore za postizanje kompromisnog rešenja, a ne rešenja koje bi nastalo kao rezultat pritisakaka, ucena i jednostranih rešenja – istakao je Vučić.\nNaglasio je još jednom da se sa velikom pažnjom i nestrpljenjem očekuje dolazak predsednika Rusije u Srbiju, uz uverenje da će to biti još jedan “beočug u lancu” naših veoma, veoma dobrih odnosa, bliskih, iskrenih prijateljskih i da ćemo imati priliku da nivo odnosa Srbije i Rusije podignemo za još jednu stepenicu i na još jedan viši nivo.\n– Mislim da je Srbija po broju žrtava verovatno prva ili druga zemlja proporcionalno broju stanovnika i teritoriji koju je obuhvatala, na savezničkoj strani naravno, i zato nas sve što se dogodi ili negira ili na bilo koji način umanjue žrtve našeg naroda, to posebno pogađa – rekao je predsednik Srbije.\n– Zato želim – naglasio je predsednik Srbije – da se zahvalim na poštovanju koje ste ukazali prema srpskim žrtvama, a srpski narod i građani Srbije to itetako umeju da cene.\n– Kao što je vama govorio naš predsednik (Vladimir Putin), sa naše strane postoji apsolutna spremnost za saradnju i pomoć u rešavanju tog jako važnog pitanja – rekao je Čepurin.\n– Situacija je takva da zahteva još više pažnje od strane SB, redovne sastanke, a ne pokušaje da se smanji rasprava – rekao je Čepurin i dodao da će se u svakom slučaju očuvati određeni optimizam.\n– Kada se kaže ”večna slava i pamjat” govori se o srpskim herojima u Velikom ratu – rekao je Čepurin.\n– Imamo dobre rezultate, ali uvek imamo mogućnost da se oni poboljšaju, pre svega u interesu naših naroda – rekao je Čepurin i dodao da redovni kontakti svedoče i o ličnim prijateljskim odnosima između šefova dve države.


Ronaldo odbio dres, Sergej nije! - Sportske.net\nOd laureata samo Portugalac bez dresa...\nTRANSFERI - Poslednji dan!Eriksenu propao transfer zbog Nejmara, zna gde će igrati od sledećeg leta!Juventusov poslednji dan na pijaci, ko preživi, pričaće!Lacio bolji, ali pobednika nema u derbiju Rima!Paratići ne rizikuje, stiže zamena za Kjelinija!\nKristijano Ronaldo jedini od laureata nije nosio oznaku na dresu u prva dva kola šampionata Serije A.\nNaime, on je izabran za igrača prvenstva, ima pravi da nosi posebno dizajnirani dres, ali on je to odbio. Razlog je što ne želi da se izdvaja od klupskih drugova i zna, da bez obzira na autoritet koji ima, takav potez Juventus ne bi gledao sa odobrenjem, jer su u svlačionici svi jednaki.\nOstali igrači su se pohvalili, Kulibali je košmarno veče u Torinu proveo u dresu sa oznakon najboljeg defanzivca, Sergej se pojavio sa grbom koji krasi dres najboljeg veziste, Kvaljarela napadača, Handanović golmana, a Nikola Zaniolo najboljeg mladog fudbalera u sezoni.\nKristijano je, kako tvrde italijanski mediji nezainteresovan za nagrade u Italiji, interesuju ga golovi, dao je jedan u prva dva meča i to Napoliju u triler pobedi od 4:3.


Advokati još razmišljaju o predlogu Ministarstva pravde, danas odluka o protokolu – Bankar.me\nanas bi trebalo da bude održan prošireni sastanak predstavnika Advokatske komore na osnovu čijeg mišljenja ćemo odlučiti o protokolu koji je ponudilo Ministarstvo pravde – kazao je za Pobjedu predsjednik Komore Zdravko Begović.\nIako je državni sekretar Ministarstva pravde Boris Marić iskazao nadu da bi advokati juče kao gest dobre volje mogli obezbijediti minimum rada, do toga ipak nije došlo. Na pitanje Pobjede o toj mogućnosti, Begović je kazao da bi sve trebalo da bude poznato danas.\nMarić je za Pobjedu ranije kazao da su prihvatili određene korekcije koje je Komora tražila, ali u granicama u kojima su to mogli. Nadaju se da će do kraja sedmice imati pozitivan ishod pregovora jer, kako je Marić kazao, ima dosta pozitivnih indikatora da se stvari odvijaju u dobrom smjeru.\nOn je objasnio da se Ministarstvo postavilo kao medijator između Ministarstva finansija i Komore, imajući u vidu da do sada nijesu uspjeli da nađu zajednički jezik. Nedavno su advokati odbili da potpišu sporazum koje im je ponudilo MF, jer im nije bio dovoljan garant da će zakon biti izmijenjen na način koji im odgovara. Zato se u pregovore uključilo Ministarstvo pravde, kojim koordinira ministar unutrašnjih poslova Sergej\nSekulović. Bivši ministar Vladimir Leposavić ranije je stao na stranu advokata ukazujući da način fiskalizacije predviđen zakonom nije adekvatan.\nZato su, kako je objasnio Marić, razjasnili određene pojmove i doprinijeli razumijevanju i većem nivou povjerenja. Na prošlonedjeljnom sastanku dogovoreno je formiranje paritetne radne grupe koja bi do kraja godine trebalo da analizira sve elemente spornog zakona, počevši od naziva, sadržine i drugih pravnih rješenja kako bi se uvažila specifičnost ove djelatnosti. Sada se čeka da se usaglasi protokol kojim bi trebalo da bude formalizovan taj dogovor. Ipak, advokati su imali zamjerki i na taj dokument, na kojem se tokom vikenda intenzivno radilo kako bi se, kako je naveo Marić, uvažile specifičnosti advokature u mjeri u kojoj je to moguće.\nOn je ranije ukazao da su raspoloženi da analiziraju zakon, ali bez prejudiciranja budućih rješenja. Naglasio je da nijedna vlada na svijetu, pa ni naša, ne može reći da se neki zakon neće primjenjivati dodajući da će se svaki primjenjivati dok ne bude izmijenjen.\nUkoliko advokati prihvate ovaj protokol, radna grupa bi trebalo da bude formirana u roku od sedam dana. Odluku o obustavljanju pružanja pravne pomoći advokati su donijeli na vanrednoj skupštini Komore prije dva mjeseca. Nakon toga su na još jednoj sjednici odbili potpisivanje sporazuma sa MF, dok bi na novoj trebalo da odlučuju i o protokolu koje nudi Ministarstvo pravde. Obustava je na snazi od 24. maja otkada su u svim crnogorskim sudovima odložene hiljade ročišta, a građani su i dalje bez svog ustavnog prava na pravnu pomoć.\nPrevious SAD će dozvoliti završetak Sjevernog toka 2 bez sankcija Rusiji i Njemačkoj\nSljedeći EU planira da omogući praćenje transfera bitcoina


Samira Hurem – Kako privući talentovane fudbalerke iz dijaspore za nacionalnu selekciju – BHDINFODESK\nby BHD Info Desk Administrator 06/12/2017 0458\nSelektorica ženske fudbalske reprezentacije Bosne i Hercegovine Samira Hurem poziva naše trenere, skaute i sportske radnike u dijaspori da se uključe u pronalazak najboljih fudbalerki.\nNedavno gostovanje ženske fudbalske reprezentacije Bosne i Hercegovine u Engleskoj iskoristili smo za radni sastanak sa selektoricom Samirom Hurem, njenim pomoćnikom Milanom Gutovićem te selektorom U19 Draganom Jevtićem. Naravno, glavna tema je bila na koji način skautirati, selektirati i pod zastavu Bosne i Hercegovine privući talentovane fudbalerke iz dijaspore da zaigraju za neku od naših nacionalnih selekcija. Tom prilikom Samira Hurem je istakla: “Cilj svih ženskih reprezentacija je da u okviru svojih kvalifikacija ostvare što bolji rezultat i za to su im potrebne najbolje igračice. Trenutno u “A”selekciji igraju tri fudbalerke koje nastupaju van Bosne i Hercegovine, a svi znamo da širom bh. dijaspore ima dosta talentovanih fudbalerki koje igraju u jakim ligama, koje treniraju u izuzetno dobrim uslovima.Treba ih pronaći i predložiti našem stručnom štabu, mi smo otvoreni za sve prijedloge. Pored direktnog skautiranja odavno postoji potreba organizovanja kampa za djevojčice iz dijaspore u našoj zemlji. Naravno, naš stručni štab bi to radio uz potporu rukovodstva NS/FS BiH a stara ideja je da se kamp održi tokom ljeta u Bosni i Hercegovini, tačnije u krugu trening kampa reprezentacije u Zenici. Kada prođe ovaj krug kvalifikacija o realizaciji kampa za talentovane fudbalerke iz dijaspore, razgovarat ćemo sa sportskim direktorom i čelnicima Saveza.”\nS naše strane, rukovodstvu ženske fudbalske reprezentacije obećali smo da ćemo putem naših kontakata u bh. dijaspori proširiti poruku da se sve talenetovane fudbalerke jave selektorima ženskih selekcija Bosne i Hercegovine. Naravno ovo je poziv i našim trenerima, skautima i sportskim radnicima u dijaspori da se uključe u pronalazak najboljih igračica, jer svi skupa imamo zajednički cilj da za reprezentaciju Bosne i Hercegovine igraju najbolje nogometašice.\nInformacije o talentovanima fudbalerkam iz dijaspore mogu se dostaviti selektorici Samiri Hurem na mailove: info@nsbih.ba ili samira.hurem@fksarajevo.ba\nfudbalerke iz dijasporeSamira Hurem


VI konkurs za stažiranje u Agenciji\nPočetna Aktuelnosti VI konkurs za stažiranje u Agenciji\nAktuelnostiSednice odbora VI konkurs za stažiranje u Agenciji\nAgencija za borbu protiv korupcije raspisuje VI konkurs za stažiranje za sedam stažista/kinja. Pozivamo studente/kinje završne godine studija, postdiplomskih studija i one koji/e su diplomirali/e u proteklih godinu dana od dana objavljivanja ovog konkursa, i to u oblasti prava, novinarstva, medija i komunikacija, međunarodnih odnosa, politikologije, ekonomije, sociologije, antropologije, psihologije, pedagogije, andragogije, informacionih tehnologija, organizacionih nauka, studija bezbednosti, državne uprave i menadzmenta, a koji nisu članovi političkih stranaka, da konkurišu za program stažiranja u trajanju od četiri meseca.\nKonkurs će biti otvoren u periodu od 10. avgusta do 4. septembra 2012. godine do 9 časova, i svi/e zainteresovani/e studenti/kinje mogu se prijaviti za učešće u programu popunjavanjem prijavnog formulara koji se može preuzeti na internet prezentaciji Agencije: www.acas.rs. Kasnije pristigle prijave neće biti razmatrane. Pismeni test biće organizovan 6. i 7. septembra, a usmeni intervjui biće obavljeni 12. i 13. septembra 2012. godine. Odluka o izboru stažista biće saopštena 14. septembra 2012. godine. Biće primljeno 7 kandidata koji će stažirati od 17. septembra 2012. do 17. januara 2013.\nPravila konkursa Prijavni formular Novo


Kategorija: Društvo-Novi Bečej\tDatum kreiranja sreda, 25 mart 2020 14:16\tDatum objavljivanja\tAutor Super User\nTokom prethodne dve godine realizovan je projekat „Rehabilitacija zajedničkog prirodnog i kulturnog nasleđa zarad budućeg razvoja regiona“ - Rehab NatCult Heritage u okviru Interreg - IPA Programa prekogranične saradnje Mađarska – Srbija.\nProjekat, čija realizacija je počela 01.04. 2018. godine, udružio je partnere iz Srbije i Mađarske sa ciljem realizacije zajedničke ideje o očuvanju i unapređenju kulturnih i prirodnih vrednosti i održivom razvoju oba grada. Aktivnosti vezane za SRP „Slano Kopovo” i, u širem smislu, Novi Bečej bile su veoma šarolike, a obuhvatile su širok spektar dešavanja - od infrastrukturnog opremanja Specijalnog rezervata prirode „Slano Kopovo“ do radionica za najmlađe i kulturnih dešavanja.\nTakođe, tokom trajanja projekta, SRP„Slano Kopovo” bilo je svojevrsni epicentar kulturnih dešavanja. Tako je 2019. godine, u periodu 12. avgusta do 18. avgusta 2020. godine, Slano Kopovo bilo osnovni motiv XXIV Tiske akademije akvarela, tradicionalne umetničke manifestacije koja okuplja slikare iz zemlje i regiona. Govoreći tom prilikom, Novica Blažin, član projektnog tima, rekao je da je u pitanju fuzija prirode i umetnosti.\nTakođe, u okviru Festivala ždralova koji se već nekoliko godina održava na Slanom Kopovu, više od stotinu dece iz Novog Bečeja i Šandorfalve posetilo je specijalni rezervat prirode „Slano Kopovo“ gde su učili o samom rezervatu i biljnom i životinjskom svetu u njemu, ali i o tome kako se boravi u prirodi, šta taj boravak podrazumeva, ali i kako se igrati i uživati u prirodi bez savremenih tehnologija. Posle posete specijalnom rezervatu prirode „Slano Kopovo“, mališani su se vratili u Novi Bečej gde su za njih bile organizovane umetničke radionice sa tematikom Slanog Kopova, radionica izrade maski sa temom ždralova, a prikazan im je i dokumentarni film o rezervatu posle čega su pokazali koliko su naučili i zapamtili o ovoj temi takmičeći se u kvizu. Tom prilikom Silvija Šimončik, članica projektnog tima, rekla je i da je ovaj događaj od značaja za mlade obzirom da im se na ovaj način pruža prilika da se upoznaju, stvaraju nova prijateljstva i da ista prijateljstva učvršćuju. Kao završnica „Festivala ždralova” priređen je defile maski nastalih u toku radionica, a koji je održan u gradskom parku u Novom Bečeju.\n„Mi smatramo da imamo šta da ponudimo, smatramo i da ljudi iz okruženja imaju šta da ponude, ali da to ne bude samo puko razgledanje Slanog Kopova ili nekog drugog zaštićenog dobra. Ideja nam je da povežemo izlagače i sve druge činioce u oblasti turizma da se susretnu, upoznaju, da znaju da postoje i da polako počnemo da osmišljavamo zajedničku rutu. Cilj nam je da sarađujemo, a ovo je bio način da se svi nađu na jednom mestu, da prepoznaju šta ko ima i šta ko nudi, a da iz toga nastane osnova za dalji\nrad i saradnju“.\nSaopštenje opštine Novi Bečej povodom iskliznuća teretnog vo…\nU utorak, 26. decembra, u holu sportsko-rekreativnog centra “Jedinstvo” održana je ceremonija progla…\nPredškolci posetili „Slano Kopovo“\nDeca iz predškolske ustanove „Pava Sudarski“ posetila su u subotu, 5. oktobra, specijalni rezervat p…


Neizvesnosti posle pobede Nikolića\nObnovljeno: 21 maj, 2012\nDan posle pobede lidera SNS-a Tomislava Nikolića na predsedničkim izborima, u Srbiji je prilično tiha atmosfera, a primetno je i da iz same Demokratske stranke, kao i iz Srpske napredne stranke danas nema gotovo nikakvih reakcija.\nU senci diskusije da li Boris Tadić nije pobedio na izborima zbog belih listića ili stavova pokedinih intelektualaca, u Srbiji se diskretno priča i o novoj vladi i tome hoće li DS i SPS nastaviti da vode Srbiju. Ono što je jedino siguirno je da novi parlament mora da počne sa radom najkasnje do 9. juna, dok je poslednji rok za formiranje vlade 5. septembar.\nPrema poslednjim saopštenim rezultatima Republičke izborne komisije u drugom krugu predsedničkih izbora Nikolić je dobio 49,5 odsto, a Boris Tadić 47,35 procenata glasova. Izlaznost na izborima juče je bila jako niska - 46,32 odsto, dok je nevažećih listića bilo 3,15 odsto.\nNovi predsednik Srbije, nakon sinoćnjeg obraćanja javnosti danas se nije oglašavao, a domaći i strani mediji se bave analizom prvih poruka Tomislava Nikolića:\n"Izbori su protekli veličanstveno, srpski, kako i dolikuje. Izbori su pokazali, a ono što sam govorio to ću da radim, da Srbija neće skrenuti sa evropskog puta, da Srbija želi da zaštiti svoj narod na Kosovu i Metohiji. Da ovi izbori nisu bili referendum oko toga ko će da vodi Srbiju u EU, ko neće."\nUprkos pobedi lidera naprednjaka u predsedničkoj trci i slavlja pristalica SNS-a u mnogim gradovima u Srbiji, u ovom trenutku se čini da je najrealnija opcija da će demokrate i socijalisti i stranke oko njih ponovo formirati novu vladu Srbije. Uz jasne poruke Jedinstvene Srbije i PUPS-a da oni podržavaju koaliciju sa DS-om, i lider SPS-a Ivica Dačić je potvrdio da na ranije postignuti dogovor o formiranju koalicione vlade sa demokratama nije uticao izbor Nikolića sa predsednika Srbije.\nSam Dačić je rekao da nova situacija postavlja novu poziciju na političkoj sceni, jer, kako je rekao, mandatara postavlja predsednik i pitanje je kome će dati mandat. Takođe, Dačić smatra da je prirodno da najjača stranka budućoj koaliciji daje kandidata za premijera, a to, kako je sinoć potvrdio sam Boris Tadić, on sigurno neće biti:\n"Sutra će biti novi dan. Rekao sam 21-og ćemo odlučivati o vladi. Ja sigurno neću biti novi premijer."\nU Demokratskoj stranci danas je održan sastanak Predsedništva stranke na kome su analizirani rezultati izbora. Iz vrha DS-a je demantovana vest da je raspušten beogradski odbor, već da su u pitanju redovne promene opštinskih odobra.\nKoalicioni partner naprednjaka, lider Nove Srbije Velimir Ilić je izjavio da danas nije bilo nikakvih razgovora o eventualnoj vladi, kao i da je pobedom Tomislava Nikolića Srbija pokazala da želi promene.


UBICE NA RUKOVODEĆIM POLOŽAJIMA U JAVNIM INSTITUCIJAMA - Kosovo 2.0\nČelnike institucija odgovorne za smrt trogodišnjakinje u Prizrenu treba optužiti za ubistvo.\nPiše Hajrulla Çeku - 13.06.2016\nPrvi instinkt ubice, u većini slučajeva, jeste negiranje odgovornosti za zločin. Da bi se ojačala ta tvrdnja, ubica uobičajeno ide dalje okrivljujući nekog drugog za zločin. Takvim potezima, koliko god ubica bio svestan i beznadežan, on igra poslednju kartu da bi se spasio preuzimanja odgovornosti za najgroznije delo – oduzimanje tuđeg života.\nProšle nedelje, trogodišnja devojčica je izgubila svoj život u Prizrenu kao rezultat urušavanja stare kuće. Nekoliko sati posle tragedije, zvaničnici Opštine Priština, kao i zvaničnici Ministarstva kulture, distancirali su se od odgovornosti i krivili jedni druge. Njima je izgubljeni život manje važan od toga da se distanciraju od odgovornosti. Pre nego što su uručili saučešće, oni su pojurili da kažu kako nisu odgovorni za ovaj zločin.\nIstorijski centar Prizren je najdegradiraniji deo Kosova, uprkos velikom broju zakonskih i institucionalnih mehanizama koji postoje za njegovu zaštitu. Već nekoliko godina, mnogi lokalni i međunarodni izveštaji stalno apeluju na vlasti, pozivajući ih da deluju da bi zaustavili degradaciju. U stvari, tokom poslednjih nekoliko godina, čak su izveštaji nadležnog ministarstva i Opštine ukazali na to da postoji sve veća degradacija. Državni zvaničnici su uvideli da je nivo urušavanja najveći kod starih kuća u ulici Marin Barleti, gde se tragedija dogodila prošle nedelje. Međutim, oni nisu delovali, nisu reagovali.\nOpština Prizren je sama uputila na to da ove kuće nemaju fizičku stabilnost i smatrala ih je stalnom opasnošću za živote građana. Oni nisu pružili bezbedni, alternativni smeštaj za siromašne porodice koje su živele u tim kućama privremeno, kao što nisu ni oko kuće stavili fizičku zaštitu kako bi se drugi građani komšiluka i pešaci držali na bezbednom odstojanju. Na kraju krajeva, delovi zida i krova kuće su se urušili na decu koja su se igrala napolju, na ulici. U tom trenutku je bilo koje od naše dece moglo da bude tamo, jednostavno prolazeći tuda.\nS druge strane, Ministarstvo kulture je i samo identifikovalo ove kuće kao ugroženu imovinu kulturne baštine, što je zahtevalo preventivne mere putem hitnih intervencija. Ni jedan jedini cent nije uložen u rehabilitaciju ovih kuća koje su deo Liste kulturne baštine. Tačno mesec dana kasnije, u istoj ulici, 20 metara dalje od lokacije na kojoj se tragedija dogodila, druga kuća se urušila; u to vreme je sreća spasila građane koji su prolazili tim putem. Ipak, čak ni ovo najnovije „upozorenje“ nije proizvelo reakciju vlasti.\nOdgovornost je u ovom slučaju vrlo jasna. Opština Prizren i Ministarstvo kulture, kao i Ministarstvo za prostorno planiranje kao najodgovorniji entitet prema Zakonu o istorijskom centru Prizren, a kao rezultat njihovog nereagovanja, izazvalo je prošlonedeljnu smrt. Njihov nemar je imao fatalne posledice, a iz tog razloga lideri ovih institucija moraju biti procesuirani. Treba ih optužiti za ubistvo. Član 8 Krivičnog zakonika Kosova govori o tome da krivična dela mogu biti počinjena u obliku reagovanja i nereagovanja. Štaviše, ovaj član KZ-a govori o tome da se krivična dela čine putem nereagovanja kada počinilac ne radi onako kako je obavezan da radi.\nOvu tragediju bi trebalo nazvati po njenom pravom imenu: ubistvo. Najmanje što bi lideri trebalo da urade kao čin moralne odgovornosti jeste da daju otkaz. Moraju da dobiju zasluženu kaznu za ubistvo trogodišnje devojčice, a kao rezultat nereagovanja, tako što su zanemarivali sva upozorenja i jasne nalaze izveštaja. To bi bila jedina moralna kompenzacija za porodicu devojčice, kao i jedina šansa da se spreče buduće tragedije.\nHajrula Čeku je direktorka nevladine organizacije koja se bavi kulturnim nasleđem, Ec Ma Ndriše.\nO autoru/ki Hajrula Čeku. Aktivistkinja i direktorka nevladine organizacije aktivnoga građanstva, Ec ma ndriše.


Orlić: Đilas bezuspešno pokušava da opere svoju biografiju - Studio B\nOrlić: Đilas bezuspešno pokušava da opere svoju biografiju Tanjug\nPolitikaPolitika Pocetna 19. 07. 2019. 18:27:22\nČlan Predsedništva SNS Vladimir Orlić izjavio je da bivši gradonačelnik Dragan Ðilas bezuspešno pokušava da svoju političku i poslovnu biografiju „opere“ jer, ističe, narod ne zaboravlja da ga je Ðilas već jednom unesrećio, pljačkao i ponižavao.\nU saopštenju dostavljenom medijima, Orlić kaže da Ðilas i njegovi saradnici taj isti narod i danas vređa, potcenjuje i deli.\n„Baš kao nekad, dok su Ðilas i njegov kartel na svojim mitinzima sami sebe proglašavali „građanima prvog reda“, a na tuđe mitinge slali žandarmerijske čizme da gaze sve pred sobom, makar po cenu tuđih života. Takva mržnja i takva agresija nikada se u Srbiji više ne sme ponoviti“, rekao je Orlić.\nIsto tako, kaže, ne sme se ponoviti ni poslovni neuspesi bivše vlasti, među kojima je, navodi, gubitak vrednosti EPS-a u periodu od 2006. do 2011. godine od 2,2 milijarde evra.\nKaže da je jedini uspeh Dragana Ðilasa za vreme vlasti to što je od skrome ušteđevine, starog auta i kuće na ime supruge postao tajkun čije firme prometuju više od 500 miliona evra.\n„Dok su plate smanjivane, fabrike zatvarane, pola miliona ljudi ostalo bez posla, Ðilas se neljudski bogatio. Nije ga bilo briga ni za decu, ni za nastavnike, ni za lekare, ni za državna preduzeća, cela Srbija je za njega predstavlkala samo jednu kožu za dranje“, rekao je Orlić.\nU toj Srbiji danas, dodaje on, zahvaljujući Aleksandru Vučiću i Srpskoj naprednoj stranci, i lekari i nastavnici imaju veće plate nego u vreme Ðilasove vlasti.\nNavodi da deca danas imaju bolju budućnost, a njihovi roditelji više posla i dostojanstva.“U Srbiji se danas odgovara pred zakonom, i to je ono što Ðilasa najviše plaši. On zna da mnoga zla ne zastarevaju, pamtimo ih po ranama koje narod Srbije još uvek leči. I zato Ðilas beži od izbora, krijući se iza kojekakvih potpisa na „sporazumu“ koji je zaključio sa samim sobom“, zaključio je Orlić.\nDragan Ðilas je danas na TV Naša izjavio da da će svi koji su hapsili nevine ljude, vodili hajke protiv onih koji drugačije misle, potpisivali štetne ugovore i rasprodavali Srbiju, nakon smene aktuelnog režima odgovarati pred zakonom.


sreda, 26. sep 2018, 20:58\nNa svim turističkim mapama sveta, "Viminacijum" je postao nezaobilazno mesto za posetu. Arheološki muzej na otvorenom, "Viminacijum", nedavno je u Pragu na"Limes" kongresu, dobio specijalno priznanje kao model, kako bi trebalo da izgledaju svi drugi arheološki\nparkovi. Prognoze svetskih arheologa, su da ćemo za narednih 20 - 30 godina biti glavni i najveći centar svetske arheologije. Gost emisije dr Miomir Korać, rukovodilac Arheološkog centra "Viminacijum" i direktor Arheološkog instituta u Beogradu.\n55 beogradski Međunarodni susreti pisaca, okupili su 38 književnika iz 24 zemlje, domaće pisce i pisce iz rasejanja, ove godine, kada "Udruženje književnika Srbije" slavi 113 godina postojanja. Očuvanje srpskog jezika i pisma, jedan je od zadataka ovog udruženja, a gost\nemisije, pesnik Ranko Đinović, sa Kosova i Metohije, jedan od učesnika ove značajne manifestacije.\nU direktnom uključenju iz Pariza, dopisnik ove emisije Vladan Jočić, izvestiće nas o događajima i gostima iz Srbije, koje će ove nedelje, parižani ugostiti.


Radivojević: "Skoro pa odlično" - Sportske.net\nRadivojević: "Skoro pa odlično"\nKošarkaši Crvene zvezde Diva trijumfom u Železniku obezbedili su plasman u ABA ligu naredne sezone i spremni dočekuju plej-of domaćeg šampionata. Vuk Radivojević zadovoljan je igrom ekipe ali upozorava da ne sme da dolazi do oscilacija.\nCrveno-beli iskoristili su meč u Železniku da overe plasman u ABA ligu i da se nakon poraza u derbiju vrate u pobednički ritam pred početak plej-ofa.\nRadnički FMP nije mogao da se ozbiljnije suprotstavi Zvezdi koja je tokom čitavog meča bila kvalitetniji rival i zasluženo slavila rezultatom 67:81. Ipak, u poslednjoj četvrtini utakmice izabranici Svetislava Pešića primili su 23 poena što je negativan aspekt ovog trijumfa.\nSa tim se složio i kapiten, Vuk Radivojević, koji, izuzevši pad u igri u poslednjoj četvrtini, igru Zvezde ocenjuje pozitivno.\n"Većim delom utakmice odigrali smo borbeno i dobro u odbrani, jedino u poslednjoj četvrtini smo primili 23 poena. Radnički se nije predavao, i posle našeg ubedljivog vođstva uspeli su da se vrate u ritam utakmice. Borili su se, ali mi smo na kraju zasluženo slavili" rekao je Radivojević nakon meča u Železniku.\nCrvenu zvezdu Diva očekuje još jedan susret do kraja ligaškog dela Superlige a nakon toga sledi plej-of u kome će rival crveno-belih biti kragujevački Radnički.


Specijalne policijske snage hapse pučiste, Istanbul, 16. jul 2016.\nIz regiona je, kao podrška Vladi Republike Turske, upućena i poruka o značaju mira i stabilnosti u Turskoj.\nPoznavaoci prilika to ocenjuju kao razumljivo, s obzirom koliko je Turska prisutna na Balkanu, a što se samih dešavanja u Turskoj tiče analitičari kažu – predsednik Redžep Tajip Erdogan iz svega, barem krakoročno, izlazi jači i ambiciozniji.\nU Srbiji je već u ranim jutarnjim časovima zasedao Biro za koordinaciju službi bezbednosti, a premijer u tehničkom mandatu, Aleksandar Vučić, sastao se sa ambasadorom Turske, Mehmetom Bozajem.\nVučić je nakon toga izjavio da Srbija želi da Turska prevlada probleme, uspostavi demokratski poredak, mir i stabilnost jer je to, kako je rekao, od značaja za Tursku, Bliski istok, Evropu i Srbiju.\nOn je, istovremeno, pozvao građane Srbije da ne putuju u Tursku, jer situacija nije jasna i država ne može da garantuje bezbednost. Vučić je dodao da je jedan avion već u subotu otišao u Antaliju po turiste iz Srbije, a da će u nedelju jedan erbas biti poslat u Istanbul po srpske državljane.\nU Bosni i Hercegovini, predsedavajući Saveta ministara Bosne i Hercegovine Denis Zvizdić, održao je sastanak sa Udarnom grupom za borbu protiv terorizma. Zvizdić je uputio podršku Vladi Republike Turske, a u saopštenju se ističe da "vojni udari u modernoj Turskoj nemaju opravdanje i demokratski izabrana vlast se mora poštovati".\nPredsedavajući Predsedništva BiH Bakir Izetbegović, rekao je da će Erdoganu preneti zajedničku poruku Predsedništva snažne podrške u nastavku stabilizacije prilika u Turskoj.\nPredsednik Crne Gore Filip Vujanović rekao je da je Turska sprečila nasilno smenjivanje demokratski izabrane vlasti.\n"Crna Gora želi Turskoj da što prije uspostavi mir i stabilnost što je od ogromnog značaja za Tursku, Balkan i Evropu", navodi se u izjavi Vujanovića dostavljenoj agenciji MINA. On je kazao da je izvesno da će demokratski izabrane institucije Turske nastaviti razvoj države za dobro svih njenih građana.\nSukob civila i pučista, 16. jul 2016.\nO dešavanjima u Turskoj, oglasili su se i zvaničnici Kosova. Predsednik Hašim Tači je rekao da se "dokazalo da je volja građana Turske jača od svakog tenka". U ime Kosova, on je Turskoj poželeo mir i stabilnost.\nPremijer Kosova Isa Mustafa kazao je da Kosovo snažno podržava turske institucije proizašle voljom naroda, dok je predsednik Skupštine, Kadri Veselji, čestitao turskim institucijama "brz povratak reda i zakona".\nHrvatska podržava izabranu vlast u Ankari i ističe važnost poštivanja ustavno-pravnog poretka i vladavine prava, izjavio je u subotu hrvatski ministar spoljnih i evropskih poslova Miro Kovač u povodu pokušaja vojnog udara u Turskoj, dodajući da su hrvatski državljani koji žive ili su se zatekli u toj zemlji dobro i na sigurnom.\nMakedonija podržava demokratski izabranu Vladu Turske, saopštio je danas kabinet predsednika Đorđa Ivanova. Kako se u saopštenju navodi, Ivanov podržava normalizaciju stanja u Turskoj koja je strateški partner Makedonije i kao zemlja članica NATO izuzetno značajna u suočavanju sa globalnim bezbednosnim izazovima.\nVojni udar: Očekivano iznenađenje\nAnalitičar iz Bosne i Hercegovine, nekadašnji novinar i diplomata Zlatko Dizdarević, za RSE je ocenio da će Erdogan iz svega ovoga, makar kratkoročno, izaći jači nego što je bio i, samim tim, i mnogo ambiciozniji.\nDizdarević dodaje da je, prema njegovom mišljenju, i dosadašnja Erdoganova ambicija u vezi sa Balkanom bila "prilično opasna, s obzirom na to kako se čitala u raznim krugovima na Balkanu, uključujući pre svega na Bosnu i Hercegovinu, ali i Albaniju i Kosovo".\nSpoljnopolitički komentator iz Srbije, Borivoje Erdeljan, smatra da je pokušaj državnog udara u Turskoj iznenađenje, ali i nešto što se iz Turske tradicije vojnih udara moglo očekivati.\nKako dodaje, iako je, po svemu sudeći na događaje od prethodne noći stavljena tačka, i dalje postoji "čitav niz problema sa kojima se tursko društvo, turska država i predsednik Erdogan suočavaju i koji zahtevaju da se nešto učini".\n"Pod pritiskom je velikih unutašnjih problema, pre svega sa kurdskom manjinom i njihovom borbom za autonomna i nacionalna prava, progonom intelektualaca, suđenjima novinarima, proklamovanim slobodama koje se ograničavaju u više primera književnika, novinara i velikim kompleksom problema koji dolaze od milionskog izbegličkog talasa zbog rata u Siriji i turskog tamo, ovakvog ili onakvog, mešanja i uticaja. I u poslednje vreme kritično, ali ovih dana možda samo nagoveštenog olakšanja zategnutih odnosa sa Moskvom", napominje Erdeljan.\nSve to, navodi Erdeljan, sada na jedan način pritiska Tursku i neophodno je brže rešavanje tih problema.\n"I, naravno, postoji u turskom društvu ipak ono što je osnovno – pristup te ravnoteže kemalizma (Kemal Ataturk) i islamizma, u kome su sigurno uverenja predsednika Erdogana više na strani naklonjena jednoj radikalnijoj islamizaciji, a s druge stane je i njegovo racionalnije gledanje na politiku, jer njegov ideološki najveći protivnik i čovek koji mu najviše zagorčava život, suvereni Gulen (Abdulah Gulen), koji je je tamo u izbeglištvu (u SAD), ali koji svojim ideološkim i operativnim, u smislu organizacije u samoj Turskoj, takozvanog čistijeg islama utiče na ono što se dešava u Turskoj", ističe Borivoje Erdeljan.\n"Potpuna povezanost i Balkana i drugih regiona, Bliskog istoka sa Turskom, tog čitavog širokog područja, zahteva pažnju svih jer Turska prisutna i moramo sa pažnjom da pratimo sve što se događa u Turskoj", zaključuje Erdeljan.


Uhapšen strani državljanin zbog pokušaja da lažnim pasošem Velike Britanije napusti BiH – Ekspresno brze vijesti\nU operativnoj akciji “Ruta 2020” Granična policija Bosne i Hercegovine je jučer uhapsila stranog državljanina koji je pokušao napustiti državu lažnim pasošem Velike Britanije. Uhapšeni je izjavio da je došao iz Bangladeša.\nKako su saopćili iz Granične policije, osoba nije posjedovala identifikacione dokumente na osnovu kojih bi se mogao utvrditi identitet, a u razgovoru sa službenicima izjavila je da dolazi iz Bangladeša.\nStrani državljanin je kontroliran u autobusu koji saobraća na relaciji Sarajevo-Zagreb na Međunarodnom graničnom prijelazu Bosanska Gradiška.\nZbog postojanja osnova sumnje da je počinjeno krivično djelo “falsificiranje isprave” protiv stranog državljanina bit će dostavljen izvještaj Okružnom javnom tužilaštvu u Banjoj Luci.\nOtkriveni falsificirani dokument je privremeno oduzet, a strani državljanin predat pripadnicima Službe za poslove sa strancima na daljnje postupanje.\nIstoga dana, službenici ove jedinice su prilikom ulaska u Bosnu i Hercegovinu na prijelazu Gradina uhapsili R.M. (1987), državljanina Bosne i Hercegovine. Graničnim provjerama je utvrđeno da ga potražuje Osnovni sud u Banjoj Luci zbog krivičnog djela “ugrožavanje javnog saobraćaja”. Predat je službenicima Sudske policije Banja Luka, saopćili su iz Granične policije Bosne i Hercegovine.\nPrevious Supruga ministra Košarca objavila da je muž vara i da joj prijeti\nNext DEDI NARKO-DILERU (72) ODREĐEN PRITVOR DO 30 DANA: U kući mu našli 220 kilograma droge, komšije šokirane


UVODNA REČ - Адвокатска комора Чачак\nБлог 1. новембра 2015.\nObjavljeno dana 01. 11. 2015\nPiše: dr Goran P. Ilić\nAutor članka je redovni profesor Pravnog fakulteta Univerziteta u Beogradu i zamenik predsednika Ustavnog suda Republike Srbije.\nBejah pre neki dan pomalo zatečen, a u isti mah i počastvovan pozivom mog uvaženog kolege i nekadašnjeg studenta g. Aleksandra N. Đorđevića, advokata iz Beograda, da napišem tekst za novi blog koji će se nalaziti na sajtu Advokatske komore Srbije. Gospodin Đorđević mi je u svojstvu urednika objasnio da je blog zamislio kao mesto na kojem bi svekolika pravnička struka imala priliku da raspravlja o pitanjima praktičnog, teorijskog, konkretnog ili načelnog karaktera, a moj bi prilog debatu trebalo da pokrene. Prvi utisak mi je bio da sam dobio relativno lak zadatak, jer je oblast kojom se bavim nalik gradilištu na kojem se već skoro dve decenije odvijaju intenzivni radovi. Iako se njihov završetak još ne nazire, činilo mi se da iz postojećeg kaznenog prava nije teško izdvojiti jedno, dva ili čak nekoliko pitanja procesnog ili materijalnog karaktera o kojima bi se dalo raspravljati.\nPonešto bi se dalo napisati o opravdanosti uvođenja kazne doživotnog zatvora, preklapanju prekršajnih i krivičnih inkriminacija i (ne)mogućnosti vođenja postupka zbog presuđene stvari, potrebi postojanja privrednih prestupa kao posebne vrste kaznenih dela u našem pravnom sistemu ili zakonskim odredbama o odgovornosti pravnih lica za krivična dela koje su praktično ne primenjuju. A tek o važećim zakonskim propisima o krivičnom postupku kojima se prigovara da „udaljuju“ materijalnu istinu iz sudnice, dovode u pitanje jednakost oružja privilegovanjem javnog tužioca na štetu okrivljenog ili produbljuju problem nerazumnog trajanja postupka. Diskusiju sam mogao da otvorim i iznošenjem stava o zahtevu za nezavisnošću javnog tužilaštva kojom bi bila osnažena postojeća samostalnost ove institucije ili osvrtom na dilemu o jednom ili više apelacionih sudova u cilju ujednačene primene prava.\nU proteklom periodu mi je pažnju privukla i rasprava (vođena povodom jedne sudske odluke o rehabilitaciji) o mogućnosti primene prava na pravično suđenje u krivičnim postupcima koji su vođeni nakon Drugog svetskog rata. Ova tema mi se učinila pogodnom zbog uloge branioca i (ne)mogućnosti da u toku krivičnog postupka kontaktira s okrivljenim, a naročito zbog činjenice da je zbog obavljanja svoje profesionalne dužnosti proglašen za državnog neprijatelja i za to „primereno“ osuđen. Pod uticajem naše svakodnevice lomio sam se da kažem koju o značaju poligrafa za trajanje (da ne kažem, izostanak) krivičnog postupka, medijizaciji pojedinih krivičnih slučajeva, povišenom pragu tolerancije koju javne ličnosti treba da pokažu u odnosu na medijsko izveštavanje, delotvornosti zahteva za zaštitu zakonitosti kao uslovu za izjavljivanje ustavne žalbe … I našlo bi se tu još poprilično stvari za navođenje.\nS obzirom da su teme koje pominjem u najvećoj meri vezane za oblast krivičnog odnosno kaznenog prava, a zamisao urednika bloga g. Đorđevića je da kolegama pravnicima pruži priliku za raspravljanje i o pitanjima iz oblasti građanskog, upravnog ili privrednog prava, zaključio sam da je neumesno da se u uvodnom tekstu bavim određenim pitanjem, već je bolje da u prostor koji je preda mnom samo suzdržano zakoračim odnosno da na putu koji je pred nama ostavim zapis uopštenog karaktera ostavljajući tako mogućnost koleginicama i kolegama koje dolaze nakom mene da biraju pravce kojima će se kretati.\nIpak, ne mogu a da se ne zapitam da li nam izobilje pravnih pitanja, protivrečnosti, neodumica i sporova koje vodimo u vezi s temama koje se odnose na našu struku ne govori možda da pravo kod nas još uvek nije pustilo koren na način na koji se to zbilo u zemljama koje s razlogom nazivamo pravnim državama. Vladavina prava jeste ideal koji nam izmiče kao senka Petru Panu, ali dok je drugima ona na dohvat ruke i umakne im u poslednji čas, nas odlikuje nedostatak odgovarajućeg instutucionalnog supstrata u okviru kojeg bi senke mogle da nastanu odnosno pravo da zaživi.\nNe želim da prihvatim ideju da je to stvar ovog podneblja, da takvi kakvi smo jednostavno nismo u stanju da shvatimo važnost prava, već se ponašamo stihijski kao reka koja, kao što Andrić reče, ne da mostu na sebe. Posao koji nam predstoji još uvek je u velikom meri sizifoski, pa bi mu valjalo pristupiti na način kako je to naš veliki pisac svojevremeno napisao u jednoj posveti. Naime, s obzirom da su sve Drine na ovom svetu krive jasno je da nikada nećemo uspeti da ih ispravimo, ali to ne znači da smemo prestati da to činimo.\nBlog koji počinje danas da živi doživljam upravo kao jedan takav pokušaj. I to više nego podoban.\nNa osnovu čl.31 st.1 tač.2 Statuta Advokatske komore u Čačku, Predsednik Upravnog odbora Advokatske komore Čačak, saziva: REDOVNU GODIŠNJU SKUŠTINU…\nKonferencija advokata Srbije\nKonferencija advokata Srbije, odrzana 10.10.2009.na osnovu odredbe cl.54 Statuta AK Srbije (,,Sl.glasnik RS,, 43/99, 65/01, 41/02), razmatrajuci pitanje primene Uredbe do whatever you want to update\nKLJUČNI NEDOSTACI ZAKONIKA O KRIVIČNOM POSTUPKU\n1) problematična tajnost i neodređeno trajanje istrage,\n2) izostanak delotvornog procesnog mehanizma za blagovremeno izdvajanje nezakonitih dokaza,\n3) obaveza odbrane da dokazuje nevinost pre nego što sagleda rezultate tužilačkog dokazivanja,\n4) preširoka mogućnost korišćenja dokaza prikupljenih u tužilačkoj istrazi – bez preispitivanja,\n5) izostanak jasnih pravila dokazivanja, detaljnih pravila ispitivanja i prava prigovora na pitanje.\n02 нов 2015


Ambasadori Ukrajine i Rusije u Beogradu za RTS o poziciji Srbije - Blitz RS - Vesti\nAmbasadori Ukrajine i Rusije u Beogradu za RTS o poziciji Srbije\nU razgovoru za RTS ambasadori Ukrajine i Rusije, Oleksandar Aleksandrovič i Aleksandar Bocan-Harčenko komentarisali su aktuelna dešavanja u Ukrajini i zaključke Saveta za nacionalnu bezbednost Republike Srbije.\n„Mi smo razgovarali o tome da je trenutno najvažnije da se usredsredimo na organizaciju humanitarne pomoći Ukrajini, i to je bila jedna od poenti u jučerašnoj odluci Vlade Srbije i to je za nas naravno vrlo važno i na tome sada radimo. Znam da srpski i ukrajinski narod su uvek bili prijateljski. Pre 23 godine, kada ste vi stradali, mi smo osudili tu agresiju i pružili humanitarnu pomoć narodu tadašnje Jugoslavije i znam, siguran sam sto posto, da će i Vlada Srbije i narod Srbije nama pomoći u ovom trenutku“, rekao je Oleksandar Aleksandrovič, ambasador Ukrajine u Srbiji.\nBocan-Harčenko: Ne tražimo ništa\n„Na osnovu razgovora i dijaloga našeg predsednika i naše saradnje, političkog dijaloga, mi smo naravno očekivali, imali smo jasnu pretpostavku da će biti takav stav Srbije. Takav stav je moguć, naravno, jedini koji je moguć i on stvarno odgovara nacionalnom interesu Srbije. Nismo ni očekivali, a ni od koga i ne tražimo, ni od Srbije, koja je jedan od naših najvećih prijatelja i zemlja sa kojom razvijamo strateško partnerstvo, ne očekujemo ništa više od toga“, rekao je Aleksandar Bocan-Harčenko, ambasador Ruske Federacije u Srbiji.\nŠiru verziju razgovora sa ambasadorima Rusije i Ukrajine možete da vidite sutra uveče u specijalnoj emisiji na RTS 1 posvećenoj situaciji u Ukrajini.


Ako validnost stare kartice ističe između 15. juna i 30. septembra !!! – AETRControll\nAko validnost stare kartice ističe između 15. juna i 30. septembra !!!\nOdmah predajte karticu na zamenu!!!\nPrema novoj uredbi EU o digitalnim kartici vozača, nakon 15. juna 2019. godine, nadležne vlasti država članica mogu izdavati samo nove tipove digitalnih tahografskih kartica druge generacije (GEN2). Istovremeno, Ministarstvo za inovacije i tehnologiju je naznačilo da neće moći izdavati GEN2 kartice do septembra 2019. godine, tako da će kartice koje ističu u naredna 3-4 mjeseca morati biti obnovljene prije 15. juna 2019. godine.\nMolimo proverite period validnosti digitalne vozačke kartice vozača, a ako kartica istekne u gore navedenom tromesečnom periodu, kontaktirajte vozača da preda karticu u jednoj od relevantnih vladinih službi za zamenu.\nVozač treba da obavesti Vladinu kancelariju u vremenu prijave da zatraži produženje digitalne kartice vozača koja ističe u gore navedenom periodu kako bi se izbegli bilo kakvi problemi tokom prelaznog perioda.


"Obruč" oko Srbije se sve više steže, a mi NEUTRALNI!? | Vestinet.rs\nPočetna AKTUELNO\t„Obruč“ oko Srbije se sve više steže, a mi NEUTRALNI!?\nNATO planira da izgradi prvu vazduhoplovnu bazu za Zapadni Balkan u Albaniji, a za početak će investirati 50 miliona evra u modernizaciju baze u Kučovu, tvrdi premijer te zemlje Edi Rama.\nOn je naglasio da su u toku direktni razgovori sa SAD, „strateškim partnerom“ Albanije, kako bi se dodatno modernizovali albanski vazduhoplovni kapaciteti, te da će se odluka o izgradnji baze uskoro naći pred Kongresom SAD.\nSergej Jermakov iz Ruskog instituta za strateška istraživanja kaže da ovu izjavu treba uzeti s velikom rezervom, ali i da bi scenario osnivanja baze u Albaniji mogao da bude prilično realan. Pre svega, ne vidim iznenađenje u činjenici da je Albanija spremna da primi NATO vojnike i tehniku, kaže Jermakov za Sputnjik.\n„Na poslednjem samitu, zemlje-članice NATO-a su se dogovarale o povećanju vojnog potencijala i borbene gotovosti Alijanse, tada su se složili i oko ojačanja vojne komponente na južnim granicama NATO-a. Balkan u tom smislu igra veoma važnu ulogu, jer daje NATO-u pristup svim svojim glavnim izazovima — od Rusije do Severne Afrike, odnosno čitavom Mediteransko-crnomorskom regionu“, kaže on.\nAnalizirajući poslednji samit NATO-a u Briselu, Dušan Proroković iz Centra za strateške alternative za Sputnjik kaže da su šanse da Balkan dobije novu vojnu bazu vrlo male i pored pritiska Donalda Trampa ne evropske članice da se više novca troši na kupovinu novog naoružanja, NATO nema para za nove baze, kaže Proroković.\n„Verovatno se radi o pokušaju Edija Rame da se dopadne Amerikancima i nešto im ponudi. To treba sagledavati u kontekstu unutrašnjih previranja u samoj Albaniji, pošto Ramina pozicija više nije ni izbliza komotna kao pre dve godine. Dakle, nema nekih preteranih i velikih razloga da se velike vojne baze otvaraju niti u Albaniji, niti u drugim balkanskim zemljama, deluje da su Amerikanci zaokružili ono što su u našem regionu želeli“, kaže on.\nPored Bondstila na Kosovu i Metohiji izgrađene su čak četiri vojne baze u Bugarskoj, koje još ne funkcionišu u punom kapacitetu. Tu je i baza Deveselo u Rumuniji, gde treba da budu razmeštene balističke rakete. Već nekoliko decenija NATO ima bazu u italijanskom Avijanu, nemačkom Ramštajnu, ali i Indžirlik u Turskoj. Zbog svega ovoga ne vidim neke preterane razloge da se u Albaniji otvori nova, kaže Proroković.\nOn ipak ne isključuje mogućnost dodatnog ulaganja u balkanskim zemljama i podseća da postoji više vrsta vojnih instalacija koje NATO ima po različitim zemljama regiona, te da se nedavno dosta govorilo o aktiviranju tuzlanskog aerodroma, na kome su posle rata bili smešteni američki vojnici. Ako nešto i otvore u Albaniji, to neće moći da se poredi sa glomaznošću vojne baze. Na crnogorskom moru usidreni su NATO brodovi, može da se govori o boravku nekoliko desetina ili stotina vojnika, ali sve je to daleko od vojne baze kao što je Bondstil ili Avijano, kaže Proroković.\n„Što se tiče Crne Gore i Albanije, njihov ulazak u NATO je pre svega pokušaj da se ovlada prostorom, odnosno da u slučaju nekih daljih vojnih akcija ili intervencija Amerikanci nemaju problem sa dislokacijom vojske, preletom preko teritorije tih zemalja, manje se radi o njihovom učešću u vojnim operacijama, ili o potrebi za teritorijom na kojoj će se praviti neka vojna baza koja će koristiti u narednim decenijama“, kaže on.\nSergej Jermakov podseća da NATO neprekidno koristi antirusku retoriku, otvoreno govoreći o obuzdavanju Rusije, ali smatra da eventualna izgradnja baze i dovlačenje naoružanja u Albaniju nije velika pretnja za Moskvu.\n„Susedne balkanske zemlje, koje još nisu pristupile NATO-u, nalaze se pod pritiskom da se usklade sa standardima NATO-a i da usvoje njegov model evropske bezbednosti, ali pod takvim pritiskom nisu samo balkanske, već i skandinavske zemlje“, podseća naš sagovornik iz Moskve.\nDa je geostrateški gledano Skandinavija i uopšte baltički region za NATO mnogo atraktivniji od Balkana, tvrdi i njegov kolega iz Beograda. Razlog za to je „Severni tok“ i pokušaj sprečavanja bilo kakvog povezivanja, ekonomskog, političkog ili vojnog, Nemačke i Rusije, tvrdi Proroković.\n„Stanje se možda i promeni, ali ne zbog nas, nego pre svega zbog jačanja ruskog uticaja na Balkanu, kao i zbog vrlo, vrlo nestabilne situacije u Turskoj.\nPitanje je, ukoliko se ovim tempom nastavi, da li će Turska uopšte ostati u NATO-u u narednim decenijama ili će iz njega izaći“, ocenjuje Proroković na kraju razgovora za Sputnjik.\nROHANI ZAGRMEO NA AMERIKU: Zar stvarno mislite da možete tako sa nama!


Za poplave izdvojen dodatni novac | Novosti.rs\nZa poplave izdvojen dodatni novac\n04. 12. 2012. u 20:58\nRepublički štab za vanredne situacije doneo je odluku o izdvajanju dodatnog novca za prevenciju poplava na vodama prvog reda - velikim rekama. Stanje nasipa na rekama loše, ne zna se ko sanira klizišta\nREPUBLIČKI štab za vanredne situacije, kojim je predsedavao premijer Ivica Dačić, doneo je u utorak odluku o izdvajanju dodatnog novca za prevenciju poplava na vodama prvog reda - velikim rekama. Zbog sve više elementarnih katastrofa odlučeno je da se pored nacionalnog centra za vanredne situacije u Nišu formira još pet regionalnih centara i to: u Zaječaru, Užicu, Loznici, Vranju i Novom Sadu.\nU Sektoru za vanredne situacije zadovoljni su što se problemi više ne guraju pod tepih.\n- Taj problem neprestano se pogoršava u poslednjih 20 godina zbog sve manjeg budžeta za izradu novih i popravku starih nasipa i vodoutvrda - kaže za “Novosti” Predrag Marić, načelnik Sektora za vanredne situacije. - Sad su obezbeđena dodatna sredstva Direkciji za vode za najelementarnije potrebe, ali ovaj problem i dalje ostaje na dnevnom redu.\nNa sednici štaba je prihvaćen i predlog izmene zakona koji se odnose na sanaciju klizišta, jer trenutno vlada pravi galimatijas u toj oblasti.\nSPREMNO 700 ZAŠTITARA NOVA služba civilne zaštite počinje da funkcioniše u 2013. godini, najavljuju iz Sektora za vanredne situacije. - Od sledeće godine imaćemo 700 obučenih i opremljenih ljudi u novim uniformama - kaže Predrag Marić. - U sledeće četiri godine Srbija će dobiti Civilnu zaštitu sa 7.000 ljudi.\n- Iako je 21 odsto zemljišta Srbije podložno klizanju i registrovano je 3.200 aktivnih klizišta iz postojećih zakona uopšte nije jasno ko treba da ih sanira - kaže Marić. - Usvojen je Predlog za izmenu zakona, kojim će se precizno definisati ko je zadužen za sanaciju klizišta.\nRazmatran je i problem sistema za javno uzbunjivanje koji je poslednji put obnovljen 1985. pa od 1.300 sirena radi oko 900, ali tek ako neko stigne do njih i zavrti ručicu uređaja.\n- Sistem nije automatizovan što je nonsens u 21. veku - kaže Marić. - Potrebno je oko 185 miliona dinara za dovođenje sistema u red.\nNa sednici je analizirano i funkcionisanje štabova za vanredne situacije na svim nivoima, od opštine do države.\nPRVI SA 10 NA DIPLOMI: Goranac iz Kosovske Mitrovice najbolji student Ekonomskog fakulteta - rad i trud se isplate\n19. 09. 2021. u 16:30\n17:10 FESTIVAL KUKURUZA U TORDI: Rekordan broj učesnika i gostiju, brižljivo čuvaju tradiciju (FOTO)


Američka administracija priprema nove mere za putnike\nTanjug 24. novembra 2021. 10:46\nVAŠINGTON – Administracija američkog predsednika Džozefa Bajdena planira da od 22. januara uvede obavezu da svi putnici nerezidenti koji dolaze zbog posla i koji prelaze kopnene granice SAD, kao što su vozači kamiona, strani zvaničnici i pripadnici službi za hitne situacije, budu potpuno vakcinisani.\nJedan visoki zvaničnik administracije u Vašingtonu rekao je da su nova pravila definisana u oktobru i usklađena sa merama koje su stupile na snagu ranije ovog meseca za građane koji turistički putuju, a nakon što su SAD ponovo otvorile svoje granice za potpuno vakcinisane pojedince, preneo je AP.\nPutnici koji zbog posla ulaze u SAD trajektom takođe će morati da budu potpuno vakcinisani od 22. januara, potvrdio je isti zvaničnik pod uslovom da ostane anoniman.\nPravila se odnose na sve putnike koji nisu državljani SAD, dok će državljani SAD i rezidenti i dalje moći da uđu u SAD bez obzira na status imunizacije.\nMeđutim, oni će se suočavati sa dodatnim epidemiološkim preprekama, kao što je testiranje, jer se procenjuje da putnici lakše mogu da se zaraze i prenose korona virus.\nČak Noris ima tri perpetuum mobila u svojoj bašti.


Inspekcija pronašla "zašećeren" med u Vučaku kod Smedereva - SDCafe.rs\nHome\tInfoPrivreda\tInspekcija pronašla „zašećeren“ med u Vučaku kod Smedereva\nSuperanaliza meda kompanije „Med-Hani“ iz Vučaka kod Smedereva pokazala je da čak četvrtinu tegle ovog proizvoda čini šećer koji je dodat, kao i da bagremov i livadski med imaju miris i ukus nesvojstven deklarisanoj vrsti namernice.\nJoš pre par meseci Savez pčelarskih organizacija Srbije upozorio je građane da se na tržištu nalazi falsifikovani proizvod. Krajem prošle godine veterinarska inspekcija je uzela uzorke bagremovog i livadskog meda ove firme, kako objašnjava predsednik Saveza Rodoljub Živadinović. Vlasnik, nezadovoljan rezultatima analize, zahtevao je superanalizu te je Ministarstvo poljoprivrede uzorke poslalo u Laboratoriju za ispitivanje autentičnosti hrane.\nPrema rečima Živadinovića, rezultati superanalize pokazuju da livadski med sadrži 27,99 odsto šećera poreklom od C4 biljke odnosno šećeri kukuruza i šećerne trske. Isto poreklo šećera pronađeno je i u bagremovom medu, 22,8 odsto. Zbog prodaje falsifikovane robe, osim veterinarske inspekcije, u ovoj firmi se našla i policija. Savez ističe da su rezultate superanalize dobili po Zakonu o slobodnom pristupu informacija od javnog značaja i da, na šta su godinama sumnjali, je sada i potvrđeno.\nDa je tehnologija izrade lažnog meda usavršena , govori i činjenica da su svi osnovni parametri kvaliteta meda u granicama propisa, odnosno da bez problema prevazilazi osnovne zakonske analize, ističe Živadinović. Takođe kaže da med nije prošao analizu autentičnosti, odnosno utvrđivanje porekla šećera. On sadrži značajnu količinu šećera koja se ne može prirodno naći u medu, uz to na njihovom brendu „ekstra kvalitet“ nalazi se natpis „prirodni med 100 odsto“ što dovodi potrošače u zabludu i protivzakonito je.\nPredsednik Saveza kaže da su lažni med na tržište plasirali po brendovima „Med-Hani“, „Med-Hani ekstra kvaliti“, „domaći“ i „planinski“ med, i kako se nezvanično saznaje, sav med bi trebalo da bude povučen iz prodaje.\nDaca 09.02.2021 - 19:57\nZna se godinama da on prodaje med sumnjivog kvaliteta.\nSmederevac 11.02.2021 - 18:23\nAli je na laznom medu zgrnuo bogatstvo pa sada ladno moze da predje na novi biznis i …nikome nista .Bez ozbiljne kazne je sve smesno i prilicno naivno sto pokazuje nemoc Drzave da se obracuna sa ovakvim….\nInvesticija u novi pogon „Ju-Es stil Srbija“...\nOdržana sednica skupštine osnivača Regionalne razvojne agencije\nU turistički obilazak Smedereva, od proteklog vikenda...


Dugoročne humanitarne potrebe u Libiji\nDok se u Libiji nastavljaju sukobi izmedju pobunjenika i snaga lidera Moamera Gadafija, obični ljudi uhvaćeni su „izmedju dve vatre“. Dobrotvorne organizacije kažu da se humanitarna situacija u Libiji delimično stabilizovala proteklih nedelja, ali da čitavim gradovima i selima preti opasnost da ostanu bez zaliha hrane i drugih osnovnih usluga. Humanitarne organizacije razmišljaju o dugoročnoj strategiji kada procenjuju humanitarne potrebe Libije.\nU pozivnom centru organizacije Islamska pomoć u SAD, smeštenoj nadomak Vašingtona, osoblje preko telefona prima donacije humanitarne pomoći u novcu za Bliski istok.\nNeprofitna humanitarna grupa ima desetak punktova za raspodelu hrane duž granice sa Tunisom, gde su libijske porodice i strani imigranti okupljeni u izbegličkim kampovima.\nPortparol grupe, Amerikanka libijskog porekla Asma Jusef, ima porodicu u Bengaziju, i nedavno je posetila neke od izbegličkih kampova u Tunisu. Ona kaže da je, medju Libijcima, pomoć najhitnije potrebna civilima koji se još nalaze u zemlji i kojima je odsečen pristup humanitarnim agencijama.\n„Glavni problem libijskih gradova u ovom trenutku je nestašica hrane u oblastima koje su pod opsadom ili su zabačene i izolovane od spoljnog sveta.“\nPrema njenim rečima, najugroženiji su gradovi u regionu Zapadne planine gde se nastavljaju borbe.\nPet meseci od početka rata, humanitarne agencije kažu da je malo civila ostalo na linijama fronta gde se odvijaju najžešće borbe. Medjutim, kriza uzima danak i van oružanog konflikta.\nU Misrati, trećem najvećem gradu Libije, zajednička misija UN je ustanovila da većina ljudi ne može da kupi dovoljno namirnica. Misija kaže da postoji nestašica zaliha, i malo gotovine na raspolaganju, dok cene rastu.\nMark Bartolini je direktor USAID-ove Kancelarije za pomoć stranim zemljama u vreme katastrofe. Humanitarna agencija koju finansira američka vlada raspodelila je hranu, lekove i drugu vrstu pomoći u vrednosti od gotovo 80 miliona dolara unutar Libije od početka konflikta.\n„Očigledno, još ima dosta stradanja. Potrebe su se stabilizovale ali bi situacija mogla da podje u oba smera, tako da smo naravno zabrinuti.“\nJedan od neposrednih razloga za zabrinutost je mogućnost da se humanitarna kriza u Libiji pogorša ako bitke zahvate i prestonicu, Tripoli.\n„Što se tiče Tripolija, čuli smo izveštaje o dugim redovima na benzinskim pumpama i nedostatku osnovnih namirnica.“\nPostoje i dugoročna pitanja koja takodje izazivaju zabrinutost. Bartolini kaže da će, jednog dana kada bitke budu završene, humanitarne grupe morati da se uvere da postoje institucije koje će obezbediti elementarne usluge.“\n„Biće potrebni poslovi za ljude koji se sada bore na linijama fronta. To su stvari koje mogu da razore društva kada se neposredni konflikt završi“, navodi Mark Bartolini.\nMedjunarodna zajendica je tek nedavno formalno priznala libijsku opoziciju kao „legitimnu vlast“ u zemlji. To potencijalno znači da bi milijarde dolara zamrznutih sredstava libijske vlade mogle da se predaju opoziciji za humanitarnu i druge vrste pomoći.\nAli dok taj novac zaista ne bude odblokiran, Libija će morati da odgovori na potrebe civila. Islamska pomoć u SAD kaže da raspolaže sa dovoljno novca za pružanje pomoć Libiji do decembra.


Wigemark: Milijardu eura za reforme – Magazin Plus\nHome/Wigemark: Milijardu eura za reforme\nBosna i Hercegovina, konačno se kreće u pravom smjeru i poduzima korake na dobrobit svih njenih građana i naroda i na dobrom je putu da ostvari zacrtanu dinamiku u provedbi Reformske agende koja reflektira novi pristup Evropske unije, ali i riješenost institucija u BiH da se maksimalno angažiraju na implementaciji ključnih reformskih koraka u procesu evropskih integracija.\nPoruka je to upućena s jučerašnjeg sastanka šefa Delegacije Europske unije u BiH i specijalnog predstavnika EU ambasadora Larsa-Gunnara Wigemarka s čelnicima izvršne vlasti u BiH predsjedavajućim Vijeća ministara BiH Denisom Zvizdićem, premijerom Federacije BiH Fadilom Novalićem i premijerkom RS-a Željkom Cvijanović.\nAmbasador Wigemark istaknuo je na pres-konferenciji, nakon sastanka, da se Vijeće ministara BiH i entitetske vlade kreću pravim putem, da pružaju podršku jačanju privrede i “po prvi put unazad više godina se ova zemlja približava EU i ostvaruje jedan smisleni napredak u procesu evropskih integracija”.\nPotcrtao je spremnost Evropske unije i međunarodnih finansijskih institucija da u naredne tri godine osiguraju oko jedne milijarde eura za provedbu predviđenih mjera i još oko 500 miliona eura za investicije, ne uključujući sredstva, odnosno eventualne investicije iz privatnog sektora koje mogu doći kada investitori shvate da ova zemlja kreće nekim novim putem.\nWigemark je pohvalio angažman i uputio čestitke predsjedavajućem Vijeća ministara BiH Denisu Zvizdiću, premijeru FBiH Fadilu Novaliću i premijerki RS-a Željki Cvijanović, koji su na sastanku predstavili Zajednički Akcioni plan za Reformsku agendu i najnovije informacije o provedbi zacrtanih prioriteta.\n“BiH je konačno krenula da sustiže susjede iz okruženja što će, vjerujem, biti reflektirano u ovogodišnjem izvještaju o napreku za BiH”, kazao je.\nWigemark je, istovremeno, konstatirao da je ostalo još dosta da se uradi na planu vladavine prava, ekonomskom i socijalnom napretku, uključujući borbu protiv korupcije i reformu javne uprave, najavljujući da će do kraja godine biti održan još jedan sastanak na visokom nivou.\nZvizdić, Novalić i Cvijanović izrazili su optimizam u pogledu ostvarivanja utvrđenih ciljeva, te iskazali punu opredjeljenost da se i nadalje maksimalno angažiraju u skladu s utvrđenim prioritetima i nastojanjima sadržanim u Reformskoj agendi, a kako bi se sustigla dinamika zemalja iz regiona, kada se radi o približavanju članstvu u EU.\nNajavljeno je, istovremeno, da će u narednih nekoliko mjeseci BiH podnijeti aplikaciju za članstvo u EU s kredibilnim izvještajem o provedbi Reformske agende koja je postavljena kao ključni uvjet na tom putu.\nZvizdić je kazao da je na sastanku demonstrirana zajednička volja da se odgovori zadacima iz Reformske agende u skladu s vlastitim obavezama i nadležnostima.\n“Sasvim smo sigurni da ćemo do kraja godine moći vrlo opravdano kazati da je veliki dio Reformske agende, ili kredibilan dio te agende pretočen u regulatorni okvir, odnosno u zakone, da je počela njihova provedba u praksi i da ta provedba, ako pgledamo osnovne ekonomske parametre BiH, već daje prve očekivane rezultate koji govore o ekonomskom oporavku BiH”, poručio je predsjedavajući Vijeća ministara BiH.\nPremijer FBiH Fadil Novalić je, izrečene ocjene, potkrijepio i konkretnim pokazateljima koji svjedoče o ekonomskom rastu regiona, kao i bruto društvenom proizvodu, rastu industrijske proizvodnje i izvoza, kao i drugih ekonomskih parametara.\nGovoreći o aktivnostima provedenim u FBiH, podsjetio je da je deset aktivnosti/mjera iz Akcionog plana za provedbu Reformske agende već realizirano, te da je još 12 aktivnosti u završnoj fazi, a da će ih najmanje osam “proći” kroz Parlament do Nove godine, ocijenivši da to podrazumjeva oko 40 posto realiziranih obaveza.\nRadi se o, kako je kazao,kratkoročnijim i za privredni rast efektivnijim mjerama, te da predstoje u narednoj godini srednjoročne i dugoročnije mjere, neđu kojima i nastavak reforme javne uprave te mjere koje se tiču unapređenja poslovnog okruženja.\nNovalić navodi da će, uz dosadašnji angažman na legislativnom planu, Vlada FBiH do kraja godine biti angažirana na reformi penzionog sistema, te mjerama na planu zapošljavanja, posebno mladih osoba, budući da veliki udio nezaposlenih čine upravo mladi, a u fokusu je i reforma javnih preduzeća i socijalne zaštite što podrazumjeva dugoročniji strateški pristup.\nU osvrtu na konkretne rezultate, Novalić je naglasio da je oko 8.000 novouposlenih u posljednjih sedam mjeseci, te da je taj trend propraćen i drugim pozitivnim već spomenutim ekonomskim pokazateljima.\nMeđu prioritetima Vlade FBiH su i Strategija za upravljanje javnim dugom, analiza zdravstvenog sektora i modaliteti izmirenja dugova, te Strategija borbe protiv korupcije 2015-2019., kao i Zakon o bankama, te posebno reforma pravosudnog sistema.\nZadovoljstvo dosada učinjenim na planu provedbe Reformske agende izrazila je i premijerka RS-a Željka Cvijanović, ocijenivši da prva analiza na tom planu pokazuje da je svaki nivo vlasti predano radio, o čemu, među ostalim, svjedoči i veliki broj zakona koji su prošli parlamentarnu proceduru u sklopu NSRS-a.\nKazala je da se taj angažman nastavlja te da je on orijentiran na kretanje ka EU, ali i na daljnju stabilizaciju prilika u okviru BiH, izražavajući očekivanje da će do kraja godine biti moguće napraviti “pravi izvještaj” o tome šta je bh. potencijal i koliko su vlasti u BiH sposobne da realiziraju ono što su sebi zadale.\nDodala je da je novost u tom smislu to što se prvi put pravi atmosfera pravog timskog rada između svih aktera i na domaćem, ali i inozemnom terenu, pozdravljajući takav pristup uime Vlade RS-a.\nU odgovoru na novinarski upit u vezi s novim aranžamanom s MMF-om, Cvijanović je bila oprezna, navodeći da ne želi prejudicirati razvoj događaja na tom planu, dok je premijer Novalić bio konkretan, podsjećajući da je za taj aranžman neophodno do kraja godine završiti “prethodne mjere”, te da bi nakon tehničkih pregovora u januaru, već polovinom februara ta sredstva (MMF-a) mogla biti operativna.\nNa upit u vezi s mehanizmom koordinacije u BiH, Wigemark je kazao da je to pitanje za sve vlasti u BiH te da EU nema neki poseban model u tom smislu, ali da je bitno da taj mehanizam bude funkcionalan, te da se u ovoj fazi radi o većinom tehničkim pitanjima.\nU vezi s istim pitanjem, Zvizdić je naglasio da će u razmatranju pitanja mehanizma koordinacije u potpunosti biti ispoštovana ustavna struktura BiH, te da nijedna ustavna nadležnost, nijednog nivoa vlasti neće biti derogirana, a niti proširena.\nDodao je da je to temeljno načelo, te da će se nastojati da mehanizam koordinacije bude što efikasniji “po vertikali i po horizontali” da bi mogli brzo usvajati pravnu stečevinu EU, uz napomenu da je ta aktivnost u završnoj fazi.\nSastanku u zgradi Delegacije EU prisustvovali su brojni međunarodni i bh. zvaničnici, uključujući i predstavnike MMF-a, Svjetske banke, EBRD-a, Ambasade SAD-a u BiH i ministre finansija.


SWISS u januaru dobija prvi Boeingov avion - Aviatica\nSWISS u januaru dobija prvi Boeingov avion\nAvio kompanija čija flota je sastavljena isključivo od Airbusovih aviona dobija svoj prvi Boeingov komad - jedan od najpopularnijih širokotrupaca B777-300ER.\nU januaru naredne godine jednolična Airbusova flota švajcarskog avioprevoznika SWISS biće narušena dolaskom prvog Boeinga. Avio prevoznik, deo Lufthansa Grupe, je naručio devet modela Boeing 777-300ER, od kojih će prvi u Cirih stići u januaru 2016, te početi sa redovnim saobraćajem od aprila.\nSWISS je tokom februara i marta najavio brojne test letove novog aviona, koji izaziva veliku pažnju javnosti. Ovaj lepotan će biti angažovan na redovnim linijama iz Ciriha za Ženevu, Barselonu Frankfurt i London u cilju sopstvene promocije i predstavljanja putnicima SWISS-a širom Evrope.\nKao jedan od Boeingovih novijih modela B777-300ER odlikuje savremena ekonomičnost. Kao dvomotarac sa velikim kapacitetom ovaj avion nudi jednu od najnižih potrošnji goriva po putniku što u SWISS-u vide kao njegovu najvažniju prednost. Osim što je jeftiniji za korišćenje on je i zdraviji za životnu sredinu, a kompaniji ujedno omogućava dodatno poboljšanje i unapređivanje usluga koje pruža putnicima.\nNovi avion će imati ukupno 340 mesta u tri klasične SWISS-ove konfiguracije. Osam mesta će biti rezervisano za prvu klasu, 62 za biznis i 270 za ekonomsku. Putnička kabina će biti u potpunosti redizajnirana tako da obezbedi maksimalnu udobnosti putnicima, ali i da zadovolji visoke estetske standarde po kojima je SWISS poznat.


Deaf Radio, I Wear* Experiment i Koala Voice su pobednici HEMI muzičkih nagrada 2021! | Balkanrock.com\nNaslovnaVestiVesti iz regionaDeaf Radio, I Wear* Experiment i Koala Voice su pobednici HEMI muzičkih nagrada 2021!\nGrčki alternativni rok sastav Deaf Radio, nordijski elektropop trio I Wear* Experiment i slovenački indi-rok, disko-pank sastav Koala Voice pobednici su ovogodišnjih HEMI muzičkih nagrada.\nOni su izabrani nakon šest izuzetnih meseci saradnje, sastanaka i okupljanja, šest radionica, devet neverovatnih izložbenih događaja i 49 uspešnih mentorskih sesija.\nZa izbor pobednika konkursa bio je zadužen međunarodni žiri sačinjen od 27 članova, a koji se sastojao od istaknutih stručnjaka iz muzičke industrije, organizatora festivala, promotera, agencija, menadžera i muzičkih novinara iz svih devet zemalja koje učestvuju u dodeli nagrada (Češka, Estonija, Grčka, Mađarska, Severna Makedonija, Poljska, Rumunija, Srbija i Slovenija).


Kineski proizvođači i dobavljači kabelskih uvodnica od mesinga s dvostrukim zaključavanjem - Jixiang konektor\nKabelska uvodnica od mesinga sa dvostrukim zaključavanjem\nJiXiang kao proizvođač kablovskih uvodnica od mesinga sa dvostrukim zaključavanjem, posvetili smo se tome da kupci budu zadovoljni našim kablovskim uvodnicama.\nStriktno prema crtežima ponuđenim kupcima, dodajte neke prijedloge koji proizvode čine prikladnijim za primjenu. Kako bi stekli povjerenje i srce kupaca, revizija crteža i izrada uzoraka su neophodni za obje strane.\nNakon nekoliko provjera i potvrde kupaca, krenut ćemo sa masovnom proizvodnjom mesingane dvostruke kabelske uvodnice. Često, otpremanje informacija o proizvodnji kupcima i praćenje.\nKina mesingana kabelska uvodnica s dvostrukim zaključavanjem IP68 Cijena\nMesingane kablovske uvodnice sa dvostrukim zaključavanjem mogu se koristiti na svim vrstama električnih, kontrolnih, instrumentacionih, podatkovnih i telekomunikacionih kablova.\nOtvor za montažu ploče (mm)\nVisina tijela (mm)\nPrimene: Mesingane kablovske uvodnice sa dvostrukim zaključavanjem koje se mogu koristiti za upravljačke motore, lansirne motore, opremu za rasvetu, rashladne i klima uređaje, kućne aparate, merne mašine i opremu, automobilsku/pomorsku opremu sa pristupom, komunikacionu opremu i projekte na otvorenom koji su povezani žicom ili kablovima i drugim teškim okruženjima.\nProizvod: Mesingane kablovske uvodnice sa dvostrukim zaključavanjem\nMaterijal: mesing sa niklovanim\nStezni dio: Nylon PA\nZaptivni element: NBR\nVrsta teme: PG\nRadna temperatura: -40 do 100 stepeni\nFunkcija: Pogodno za sva brtvljenja, fiksna, neklizajuća, za potrebe visokih temperatura.\nNapomena: Ako vam je potreban drugi materijal zaptivnog elementa kao što je silikon, EPDM itd.\nCertifikati mesingane dvostruko zaključane kabelske uvodnice CE, IP68, ISO9001\nIsporuka mesingane kablovske uvodnice sa dvostrukim zaključavanjem Obično 7 radnih dana do 1 mjesec nakon primitka uplate.\nHot Tags: Kabelska uvodnica od mesinga s dvostrukim zaključavanjem, proizvođači, dobavljači, tvornica, cijena, CE, IP68, Kina


Apartman Urban se nalazi na Topličinom vencu u srcu Beograda. Samo nekoliko koraka vas deli od Knez Mihailove ulice. Prelepo uređen stan, sa modernim nameštajem, velikim i svetlim prostorijama ostaviće vas bez daha. Po svojoj strukturi je jednosoban, sa površinom od 45m2 može da primi do četiri osobe. Stan je potpuno opremljen i može da bude odličan izbor za duži boravak, jer poseduje kuhunju, veš mašinu, TV i terasu sa čarobnim pogledom na park.\n1-2 45.00 42.00 40.00 35.00\n3-4 50.00 47.00 45.00 40.00\n5-6 55.00 52.00 50.00 45.00


Osumnjičen da je oštetio privredno društvo za tri miliona KM – RTV BPK\nOsumnjičen da je oštetio privredno društvo za tri miliona KM\nPolicijski službenici Uprave kriminalističke policije Ministarstva unutrašnjih poslova Republike Srpske podnijeli su, Okružnom javnom tužilaštvu Istočno Sarajevo, izvještaj protiv M.P. (62) iz Rogatice, zbog sumnje da je oštetio privredno društvo za oko tri miliona KM.\n“Izvještaj je podnesen zbog osnova sumnje da je počinilo krivična djela ‘Zloupotreba ovlašćenja u privredi’, ‘Obmana pri dobijanju kredita ili drugih pogodnosti’ i ‘Zloupotreba službenog položaja ili ovlašćenja'”, navedeno je u saopštenju MUP-a RS..\nNavode da se lice sumnjiči da je kao odgovorni privrednog društva iz Rogatice nastavilo sa poslovanjem i zaključivanjem poslovnih ugovora iako je znalo da su računi blokirani.\n“Na ovaj način lice je pribavilo protivpravnu imovinsku korist svom privrednom društvu u iznosu od oko 3.028.500 KM”, saopšteno je iz MUP-a RS.\nM.P se takođe sumnjiči da je nenamjenski potrošilo dio sredstava zajma u iznosu od oko 1.005.200 KM, koja su privrednom društvu dodijeljena iz investiciono-razvojnih fondova.\n“U periodu od marta 2013. do decembra 2014. godine, za lice se sumnja da je u nekoliko navrata opremu privrednog lica isporučilo drugom privrednom društvu sa sjedištem u Republici Srbiji, iako je znalo da su računi blokirani, te da je naplata onemogućena. Na ovaj način lice je oštetilo privredno društvo iz Rogatice, te pribavilo protivpravnu imovinsku korist drugom privrednom društvu u iznosu od oko 142.000 KM”, navedeno je iz MUP-a RS.


Novosadski humanitarni centar (NSHC) poziva zainteresovane i motivisane mlade ljude (18-30 god.) koji žive u Novom Sadu, Apatinu, Kuli, Surdulici ili Vladičinom Hanu, da se prijave za učešcće u programu mobilnosti i obuke za mlade promotere.\nMladi promoteri (takođe poznati kao greeters) su volonteri koji žele dobrodošlicu gostima u njihovom gradu ili regionu. Oni gostima pokazuju svoj kraj kao što bi to radili sa prijateljima ili porodicom. To je oblik socijalnog turizma: stanovnici učestvuju u aktivnostima gostiju, a gosti mogu da upoznaju lokalni život u mestima koje posećuju.\nProgram mobilnosti i treninga se realizuje u okviru projekta "Mladi promoteri - unapređenje razumevanja, izgradnja interkulturalnih kompetencija" koji finansira RYCO - Regionalna kancelarija za saradnju mladih. Projekat realizuje NSHC u partnerstvu sa organizacijom Syri i Vizionit i Udruženjem nastavnika i učenika engleskog jezika SOL.\nOpšti cilj projekta je da doprinese pomirenju u regionu Zapadnog Balkana kroz povećanje mobilnosti mladih, aktivizma i saradnje. Projekat ima za cilj unapređenje interkulturalnog dijaloga i razumevanja u regionu, te promovisanje interkulturalnih kompetencija kao sredstva za jačanje aktivizma i zapošljavanja mladih. Stoga će za učešće u ovom programu biti izabrana mešovita grupa od 20 mladih ljudi (10 iz Novog Sada, Apatina, Kula, Surdulice i Vladičinog Hana, i 10 iz Peći, Đakovice i Prizrena). Engleski jezik će biti glavni jezik i koristiće se tokom čitave aktivnosti. Troškovi obuke, putovanja, smeštaja, ishrane i osveženja će biti u potpunosti pokriveni projektom. Rok za prijavu je 14. september 2018.\nSPORT 30.jul 2018\nYou are here: PočetnaVESTIObuke za mlade promotere


O lekovima, lek, lekovi, primena leka, lečenje, neđeljena dejstva, indikacije, doziranje, način upotrebe - zdrava ishrana, dijeta, recepti, mrsavljenje, kako smrsati\nSadržaj > O lekovima uopšteno\nLek je hemijska supstanca koja utiče na fiziološku funkciju na specifičan način. Lek je proizvod koji sadrži supstancu ili kombinaciju supstanci proizvedenih i namenjenih za lečenje ili sprečavanje bolesti kod ljudi ili životinja, postavljanje dijagnoze, poboljšanje ili promene fizioloških funkcija, kao i za postizanje drugih medicinski opravdanih ciljeva. Gotov lek, u smislu Zakona o lekovima i medicinskim sredstvima, jeste lek koji se stavlja u promet u određenoj jačini, obliku i pakovanju, i pod zaštićenim imenom ili internacionalnim nezaštićenim imenom. Gotov lek pod posebnim trgovačkim imenom koje je odredio proizvođač, označava se, izdaje, odnosno prodaje kao lek sa zaštićenim imenom. Gotov lek se može izdavati, odnosno prodavati i pod internacionalnim nezaštićenim imenom (INN) koje je definisala Svetska zdravstvena organizacija, sa imenom proizvođača. Magistralni lek je lek izrađen u apoteci na osnovu recepta (formule) za određenog pacijenta - korisnika. Galenski lek je lek izrađen u galenskoj laboratoriji apoteke u skladu sa važećim farmakopejama ili važećim magistralnim formulama i namenjen je za izdavanje ili prodaju pacijentima-korisnicima te apoteke. Tradicionalni lek je lek koji može biti zasnovan na naučnim principima, i izraz je tradicije ili drugih tradicionalnih terapijskih pristupa (tradicionalni biljni lekovi i drugi). Homeopatski lek, u smislu ovog zakona, jeste lek izrađen od proizvoda, supstanci ili jedinjenja, koji čine homeopatske sirovine u skladu sa homeopatskim postupkom izrade, po metodama evropske farmakopeje ili farmakopeja važećim u nekoj od zemalja Evropske unije. Pod lekom u smislu Zakona o lekovima i medicinskim sredstvima smatra se, i: lek iz krvi proizveden iz humane ili životinjske krvi, imunološki lek za humanu i veterinarsku medicinu (\nserumi, vakcine, specifični i nespecifični imunoglobulini, toksini i alergeni) i radiofarmaceutski lek, gotov lek ili lek pripremljen pred neposrednu upotrebu, a sadrži jedan ili više radionuklida namenjenih za medicinsku primenu. Dejstvo leka\nper os (oralni) – mnogi lekovi se unose preko usta i gutaju (tablete, kapsule, dražeje, perle, sirupi, rastvori, gelovi i praškovi) sublingvalni – resorpcija direktno u usnoj duplji je korisna kada je potrebno postići brzo delovanje, naročito ako je lek nestabilan u kiseloj sredini želuca ili se brzo metabolizuje u jetri (lingvalete, bukalete) rektalni – primena lekova koji treba da deluju lokalno i lekovi koji treba da ispolje sistemske efekte. Ovaj način primene je koristan kod bolesnika koji povraćaju, ili nisu u stanju da progutaju lek (supozitorije i mikroklizme) na kožu – primenjuju se kada se želi postići lokalni efekat na koži (kreme, masti, gelovi, lekoviti flasteri, prah prah u spreju) na nazalnu sluznicu - nazalni sprejevi i kapi na rožnjaču – masti i kapi za oči na vaginalnu sluzokožu - vaginalete inhalacioni – primenjuju se isparljivi i gasoviti anestetici i aerosoli koji treba da ispolje svoj efekat u plućima (npr. glukokortikoidi i bronhodilatatori) injekcioni (supkutani, intramuskularni, intravenski, intratekalni) - intravenska injekcija je nabrži i najpouzdaniji način primene leka. Subkutana ili intramuskularna injekcija leka obično proizvodi brži efekt nego per os primena (ampule, flakoni, infuzioni rastvori i dr) Eliminacija leka iz organizma


Držači pantalona i stila - Men`s Health\nOve sezone u ponudi su veoma luksuzni tregeri izrađeni od krokodilske kože. U elegantnoj varijanti odevanja mogu da prođu i karirani tregeri, u tartan dezenu od kojeg su prethodne i ove sezone izrađeni gotovo svi odevni predmeti i modni detalji – od kravata, preko košulja, odela, kaputa, kapa.\nPostoje izvesna pravila za nošenje tregera uz odelo. Najpre, važno je sve vreme poštovati dva „nikada“. Nikada uz poslovno odelo nemojte nositi elastične tregere ili one sa metalnim kopčama. Nikada nemojte nositi tregere i kravatu istog dezena i od istog materijala!\nJedno je sigurno, ne možete da nosite tregere bez odgovarajućih pantalona, a evo kako možete da izaberete idealne pantalone za vas.\nPročitajte i Masažom protiv stresa i napetosti\nTags: moda, Modni saveti, Stil, tregeri\nPrevious Brada prema obliku lica\nNext Retro-naočare za sunce


Grafički prikaz merenja obavljenih u CERN-u prilikom eksperimenta 30. marta 2010.\nU utorak, 30. marta 2010, međunarodni tim naučnika u Evropskoj organizaciji za nuklearna istraživanja, skraćeno CERN, u Ženevi, postavio je novi rekord. Naučnici su uspeli da u novom akceleratoru, takozvanom "hadronskom sudaraču," ubrzaju subatomske čestice, a zatim ih sudaraju sa energijom tri puta većom nego ikada pre. Taj eksperiment je deo nastojanja da se ostvare uslovi kakvi su vladali milioniti deo sekunde posle Velikog praska, kojim je - po mišljenju većine naučnika - nastao svemir.\nIstovremeno, u raznim delovima sveta bilo je i onih koji su osećali zebnju. Sudari čestica sa još većom energijom mogli bi, kako smatraju neki, da dovedu do stvaranja mikroskopske ”crne rupe“ sa tako snažnom gravitacijom da bi mogla da usisa u sebe najpre kolajder, pa Švajcarsku, a zatim i čitavu planetu.\nMeđutim, većina naučnika smatra da su ta strahovanja neopravdana. U realnim okvirima, reč je o tako maloj energiji i tako sitnim česticama, da crna rupa - čak ako bi se pojavila - ne bi bila u stanju da usisa ništa.


RTS :: Desni blok na izborima, kandidat za predsednika Boško Obradović\nPolitika Desni blok na izborima, kandidat za predsednika Boško Obradović\nčetvrtak, 02. dec 2021, 16:22 -> 18:25\nPredstavnici osam organizacija desnog političkog spektra potpisali su u Beogradu sporazum o zajedničkom izlasku na izbore 3. aprila naredne godine, po kome će zajednički predsednički kandidat biti lider Dveri Boško Obradović.\nSporazum o saradnji i formiranju tzv. patriotskog bloka pod sloganom – "Novi ljudi za promenu sistema", potpisali su Dveri, Srpska monarhistička stranka Srpska sloga, Državotvorni pokret Srbije, Uspravna Srbija, Nova snaga Srbije, Pirotska nova snaga, Glas naroda i organizacija "Svi protiv Rio Tinta".\nBoško Obradović je rekao da okupljanje organizacija koje su potpisale sporazum neće dovesti do rasipanja skoro 20 odsto "patriotskih glasova", jer, tvrdi, građani sada imaju treću opozicionu kolonu koja će nastupiti na izborima.\nPodršku za treći blok Obradović vidi među građanima koji su bojkotovali prošlogodišnje izbore, onima koji su učestvovali na njima, ali i, kako kaže, među razočaranim biračima vlasti.\nObradović je istakao da u patriotski blok ulaze ljudi koji su novi i nekompromitovani, ili su obavljanjem javnih funkcija ostavili primer iza sebe.\nNaveo da su ostali ciljevi stare političke agende, koja je, dodaje, antiglobalistička i slobodarska i tiče se borbe protiv ulaska naše zemlje u NATO, EU, protiv kovid propusnica, obavezne vakcinacije, ulazaka ilegalnih migranata na teritoriju Srbije i protiv nezavisnosti Kosova i Metohije.\nPotpisani sporazum predviđa osam principa, koji uključuju odgovornost nosilaca javnih vlasti koji su prekršili zakon, borbu protiv kriminala i korupcije, slobodu medija, pravosuđa, izbora, zaštitu porodice i porodičnih vrednosti, domaćih ekonomskih interesa, decentralizaciju, očuvanje životne sredine i podršku SPC i drugim verskim zajednicama na očuvanju tradicionalnih vrednosti.


Vesti: Amerika protestima „zarazila“ svet /video/ - Sputnjik Srbija\nVesti: Amerika protestima „zarazila“ svet /video/\n13:28 08.06.2020 Preuzmite kraći link\nDemonstracije se iz Sjedinjenih Države prelile i na ostatak sveta. Istražujemo kakve će posledice ostaviti i da li su društva zrela za promene.\nIako je novi premijer kosovske vlade Avdulah Hoti rekao da će on biti taj koji će pregovarati u ime Prištine sa Beogradom, sva je prilika da će svoje mesto morati da ustupi Hašimu Tačiju.\nFond za nauku Srbije otvorio Specijalni program za istraživanje Kovida 19. Budžet od dva miliona evra namenjen medicinskim projektima i projektima koji će doprineti ublažavanju posledica pandemije po srpsko društvo.\nOd 400.000 građana Srbije koji rade u inostranstvu, nemali deo se tokom poslednjih nekoliko meseci prinudno vratio u zemlju. Otkrivamo: ko će od onih koji su napustili Nemačku imati problem da se u tu zemlju vrati?


Predstavljen program “Kulturne rute Savjeta Evrope"\nPredstavljanje programa “Kulturne rute Savjeta Evrope" održano je juče u Podgorici. Na otvaranju je govorio ministar kulture Aleksandar Bogdanović. Kulturne rute su predstavili: Aleksandar Dajković, generalni direktor Direktorata za kulturnu baštinu Ministarstva kulture, Stefano Dominioni, direktor Evropskog instituta za kulturne rute i izvršni sekretar proširenog parcijalnog sporazuma o Kulturnim rutama, Emanuela Panke, Kulturna ruta “Inter Vitis”, Vladan Đuričković, Vladan Đuričković, “13. jul Plantaže” i Olga Mezeridou, Kulturna ruta maslinovog drveta.\nZa projekte zaštite i očuvanja kulturne baštine Ministarstvo kulture izdvojilo skoro 1.139.000 eura\nUgovori iz Programa zaštite i očuvanja kulturnih dobara za 2018. godinu potpisani su danas na Cetinju. Ministarstvo kulture će u okviru Programa zaštite i očuvanja kulturnih dobara za 2018. godinu finansirati 116 projekata, u ukupnom iznosu od oko 1.139.000 eura. Prije potpisivanja ugovora prisutnima se obratio ministar kulture Aleksandar Bogdanović, koji je istakao: “Ravnomjerni razvoj kulture na teritoriji cijele države jedan je od glavnih ciljeva Programa zaštite i očuvanja, a on se ostvaruje projektima namijenjenim unaprjeđenju stanja kulturnih dobara, očuvanju, zaštiti, valorizaciji, prezentaciji i popularizaciji kulturne baštine, kao i stvaranjem uslova za što dosljedniju primjenu zakona iz oblasti kulturne baštine.\nMinistar Bogdanović posjetio Državni arhiv: Važna uloga arhiva u savremenom društvu\nMinistar kulture Aleksandar Bogdanović razgovarao je danas sa v.d. direktora Državnog arhiva Crne Gore Sašom Tomanovićem. Sastanku u Državnom arhivu su prisustvovali: državna sekretarka u Ministarstvu kulture Sandra Đurbuzović i pomoćnica direktora Arhiva Mirjana Kapisoda.\nMinistar Bogdanović - direktor Crnogorske kinoteke Martinović: Kinoteka važna u promociji istorije i nasljeđa Crne Gore\nMinistar kulture Aleksandar Bogdanović i direktor Crnogorske kinoteke Andro Martinović razgovarali su danas o radu i projektima ove ustanove. Ministar je istakao zadovoljstvo što ova institucija sa malim brojem zaposlenih i lošim prostornim uslovima uspijeva da realizuje značajne projekte i aktivnosti. Posebno je naglasio važnost izrade dokumentarnog filma “Kulturno nasljeđe Balšića”, koji je premijerno prikazan 2017. godine, kao i početak rada na filmu “Putevima dukljanske baštine”, koji će široj publici prikazati i približiti istoriju i arhitekturu Duklje kao i značaj ovog važnog arheološkog lokaliteta.\nU Nacionalnoj biblioteci razgovarano o realizaciji projekata, ali i problemima sa kojima se ustanova suočava\nTokom posjete Nacionalnoj biblioteci „Đurđe Crnojević“ ministar kulture Aleksandar Bogdanović razgovarao je sa direktorom Biblioteke Bogićem Rakoćevićem i njegovim saradnicima. Ministar Bogdanović je istakao važnost svih aktivnosti koje je Biblioteka, tokom proteklih deset godina sprovela na dobijanju koda za crnogorski jezik, za koji je procedura završena 21. decembra 2017. godine. Sagovornici su ocijenili rješavanje ovog pitanja izuzetno značajnim, ne samo za bibliotečku struku, već za ukupnu kulturu i nauku Crne Gore.\nMinistar Bogdanović posjetio Centar za konzervaciju i arheologiju Crne Gore\nTokom obilaska Centra za konzervaciju i arheologiju Crne Gore konstatovano je da je ova ustanova u protekloj godini realizovala značajne i kompleksne projekte, te dodatno osnažila svoje kapacitete. Ministar kulture Aleksandar Bogdanović je u Centru razgovarao sa pomoćnicima direktora Željkom Kalezićem i Marijom Jabučanin.\nSastanak ministra Bogdanovića sa direktoricom UZKD Anastazijom Miranović\nMinistar kulture Aleksandar Bogdanović posjetio je danas Upravu za zaštitu kulturnih dobara. Tokom obilaska Uprave ministar Bogdanović je razgovarao sa direktoricom Anastazijom Miranović i njenim saradnicim o aktuelnim temama u ovom organu.\nU toku su istraživanja na lokalitetu Ćaf Kiš u Tuzima\nStručni tim Centra za konzervaciju i arheologiju Crne Gore sprovodi arheološka i konzervatorska istraživanja na lokalitetu Ćaf Kiš u Tuzima. Arheološka istraživanja počela su 2017. godine i predstavljaju prvu fazu, nakon koje slijedi sprovođenje preventivnih mjera zaštite arhitektonskih ostataka, do izrade finalnog konzervatorskog projekta. Uz sprovođenje mjera zaštite nastaviće se konzervatorska istraživanja, radi utvrđivanja autentičnosti kulturnog dobra i njegove starosti.